PxC - EL9NOU, 17/02/2012; P�G. 11 PxC de Manlleu diu que van parlar amb CiU i PSC per agafar l�alcaldia\n21/02/2012 - Manlleu\nEl portaveu del grup municipal de PxC a l�Ajuntament de Manlleu, Antoni S�nchez, va desvetllar en el programa del 9TV �Angle Obert� que hi van haver conserves amb CiU i PSC per agafar l�alcaldia de Manlleu. �No va fructificar perqu� CiU no va voler. El PSC hi estava d�acord i jo tamb�, va dir\nManlleu.- A.D.-� El portaveu de PxC a Manlleu, Antoni S�nchez, despr�s de les eleccions i abans de la presa de possessi� del nou govern, va negociar un acord amb CiU i PSC per prendre l�alcaldia a ERC. �Des del dia seg�ent de les eleccions vaig mantenir converses amb CiU i el PSC per agafar l�alcaldia. Ni moci� de censura ni res: agafar l�alcaldia des del primer dia�, �va explicar aquest dimarts al programa Angle �obert d�EL 9 TV i EL 9 FM.\nAquestes converses, segons S�nchez, no van arribar a bon port perqu� CiU es va fer enrere. �No va fructificar perqu� CiU no va voler agafar l�alcaldia. Aix� de clar�, va dir. L�acord, per ser viable, hauria hagut de passar, tamb�, pel s� del PSC. �S�, [els regidors del PSC] hi estaven disposats. I jo tamb�. Jo vaig oferir a CiU agafar l�alcaldia a canvi de res. Nom�s per portar llum i frescor a l�Ajuntament�.\nERC, que t� 9 regidors, ostenta l�alcaldia de Manlleu i governa amb ICVEUiA, que t� 1 regidor. A l�oposici� hi ha CiU (5 regidors), PxC (3) i PSC (3). Les paraules de S�nchez han provocat estupefacci� al PSC. �Aix� �s una hist�ria que es va muntar ell�, explica Josep Colomer. �s veritat, diu, que hi va haver converses �de tots els grups amb tots els grups� i, en un moment, la PxC va proposar un acord per assaltar l�alcaldia: �Ni em vaig pronunciar ni no. Era una proposta que no tenia cap mena d�inter�s i no vam arribar ni a considerar�. El portaveu de CiU, Josep Suri�ach, ho corrobora: �Aix� potser hauria estat el seu desig, per� nosaltres no ens ho vam plantejar mai. Des del primer moment vam dir que les eleccions les havia guanyat ERC i que l�alcalde havia de ser Pere Prat. Al senyor S�nchez ja li vaig dir al ple: �Jo mai ser� alcalde amb els seus vots�.\n�La pla�a i la biblioteca\nLa coincid�ncia entre CiU, PxC i PSC per fer agenollar l�equip de govern ha tingut dos moments sonats: la moci� sobre el tr�nsit a la pla�a i, sobretot, la construcci� de la biblioteca.\nCiU, PxC i PSC sempre han defensat que va ser casual. En els pressupostos,\nel punt de m�s calat de les �ltimes setmanes, les tres forces van votar diferent.\nWWW.EL9NOU.CAT, 14/02/2012; PxC de Manlleu diu que el PSC estava disposat a pactar amb ells i CiU per fer fora Pere Prat\nManlleu.- �Antonio S�nchez ho deia al programa �Angle Obert� d'EL 9 TV. Ell es va oferir per donar suport a Josep Suri�ach com a alcalde, per� el cap de files de CiU no ho va acceptar.\nActualment ERC i ICV formen un govern en minoria i han de buscar acords puntuals amb la resta de forces per tirar endavant els punts importants del mandat. Els pressupostos es van aprovar amb el suport dels socialistes.


La BikeTrial International Union defineix un calendari innovador, més llarg i exigent\nEls pilots catalans tindran més possibilitats de competir internacionalment però els criteris de selecció seran més estrictes\nLa BikeTrial International Union ja ha fet públic el calendari per a la pròxima temporada, que creix en nombre de competicions i ofereix als pilots catalans més possibilitats de competir internacionalment i de guanyar medalles. La primera cita serà el 17 de juny, amb la primera prova d'una Copa d'Europa que tindrà continuïtat el 30 de setembre a Sant Fruitós de Bages. El campionat d'Europa, en una seu encara per definir, tindrà lloc el 23 de juliol, mentre que el campionat del Món es concentrarà del 14 al 18 d'agost a Bueu, a Galícia. Ja el 16 de setembre, Barcelona tornarà a acollir la Copa del Món de l'especialitat, que passa a anomenar-se d'Elit i abandona la denominació indoor. I és que per primera vegada hi haurà una competició oficial internacional específica dins d'un recinte tancat, l'europeu indoor de Brno, a la República Txeca, el 10 i l'11 de novembre.\n"La competició central tornarà a ser el campionat del Món, que manté el format iniciat el 2015 a Òdena. Hi haurà dues competicions diferents per a cada categoria i els pilots que hi acumulin més punts obtindran el títol", explica el president de la Unió Catalana de BikeTrial, Josep Abant, que creu que l'aposta és molt més encertada que no pas l'antiga fórmula de dividir la Copa del Món en proves separades en indrets diferents: "El cost dels participants es multiplicava", etziba. A més, la proximitat amb Galícia pot ajudar Catalunya a intentar recuperar el títol per equips, que ja fa algunes temporades que se li escapa: "L'any passat, en ser a la República Txeca, els pilots ho tenien més difícil per anar-hi. A Bueu, a la província de Pontevedra, compto que molta més gent s'animarà a participar-hi, entre ells molts joves, inclosos els alumnes de la meva escola. És un circuit molt maco, al costat del mar i conegut, ja que ja va acollir una prova de la Copa del Món fa uns anys. Si això és així, segur que sumarem més punts", afegeix Gemma Abant, que aquest any no creu que pugui competir gaire "per qüestions laborals" i tot indica que se centrarà més a contribuir a definir els criteris de selecció.\nMés competicions però més exigència per accedir-hi\nTot i que el campionat del Món es decidirà en una setmana, el fet que hi hagi dues proves de la Copa d'Europa i dos campionats d'Europa (l'habitual, el cap de setmana de Sant Joan, segurament a Anglaterra o Itàlia, i l'indoor de la República Txeca), al marge de la Copa del Món Elit de Barcelona, fa que la temporada sigui especialment llarga i exigent. Els pilots catalans tindran més possibilitats de participació però, precisament per aquest motiu, el llistó d'accés serà una mica més alt. És en aquest context que tindran una importància cabdal les tres primeres proves del campionat de Catalunya -d'un total de quatre-, que marcaran els criteris de selecció. Especialment la primera i la segona, el 19 de març a Òdena i el cap de setmana de l'1 de maig a Castellbell i el Vilar. Abans, el 5 de març, haurà començat oficialment la temporada amb el tret de sortida de l'Open Vallès, a Sabadell.\nUna temporada per a l'esperança\nGemma Abant augura que els pilots catalans tenen moltes possibilitats de fer un pas endavant aquesta temporada i ho justifica categoria per categoria: "Joan Fusalba, que l'any passat va obtenir la medalla de plata en la categoria Poussin, pot aprofitar el fet de ser un any més gran. El mateix passa amb Martí Rusiñol, que ha de ser un dels pilots de referència entre els benjamins; i Alan Rovira, que passa a ser Minime de segon any després d'haver lluit ja en el primer. En aquesta última categoria, Nil Benítez i Martí Esquerda s'incorporen després d'haver estat podi mundial en Benjamin. En Elit 20, Armand Mollà ja va estar a punt de ser podi en una prova del mundial i pot destacar; mentre que, en Elit 26, Rafael Tibau ja sap què és guanyar una medalla i es pot imposar en alguna prova. Finalment, en la categoria femenina, Lucía Guerrero pot traslladar a l'àmbit internacional les seves bones prestacions en el campionat de Catalunya".\nBarcelona és garantia d'espectacle\nDe la mateixa manera que ha passat en les tres últimes temporades, Barcelona tornarà a acollir la Copa del Món, en una seu encara per definir. La denominació indoor passa a la història perquè, malgrat que els obstacles a superar no són naturals, tampoc estan instal·lats en un recinte tancat, sinó que ho fan normalment dins d'una plaça. "A partir d'ara aquesta competició s'anomena Elit perquè és molt més adient. Hi participen els vuit millors pilots del món i no hi ha categories", especifica Josep Abant. La data d'aquesta competició serà el 16 de setembre.


Dones, la mirada que es perd la tecnologia\nLa mirada que es perd la tecnologia\nTant el WomanLiderTIC 2020 i com el II Congrés Dona i Empresa de PIMEC assenyalen la digitalització, el teletreball i la corresponsabilitat com les claus de la desigualtat\nper Neus Navarro Delegada a València València/Barcelona. 20 de novembre de 2020 13:48\nLes dones només participen en 1 de cada 3 llocs de treball en empreses TIC | Istock\n"El que hem viscut fins ara no és teletreball", destaca la presidenta de la Comissió Dona i Empresa de PIMEC, Iolanda Piedra, en la presentació de les conclusions del II Congrés Dona i Empresa organitzat per la patronal de la petita i mitjana empresa catalana. Aquesta conclusió és la mateixa que ha posat damunt la taula (virtual) Laia Bonet, tinenta d'alcaldessa de l'Àrea d'Agenda 2030 i Transició Digital de l'Ajuntament de Barcelona en l'edició online del WomanLider TIC 2020. "El que hem fet fins ara no és teletreball, és treball des de casa", apunta Bonet. La celebració simultània d'aquests dos esdeveniments amb perspectiva de gènere ha deixat palesa que la problemàtica actual de les dones en l'àmbit laboral neix de la desigualtat estructural, l'assumpció de més responsabilitats durant el temps de pandèmia i la bretxa digital que arrossega sent el 51% de la població.\nEn la presentació de PIMEC, en què també ha participat el secretari general, Antoni Cañete, Piedra ha explicat que calen referents com a mancança principal, tant en el món laboral com en l'acadèmic, "les dones són només el 7,5% de les referències als llibres de text". Seguint el mateix discurs reivindicatiu, durant el WomanLider TIC 2020, Bonet ha recordat que va ser una dona, Marta Continente, qui va impulsar la primera web corporativa de l'Ajuntament de Barcelona -"sent pionera a Europa"- l'any 1995. Actualment Continente és gerent d'Innovació i Transició Digital en l'Ajuntament de Barcelona, on també col·labora un altre referent, Tere Serra, directora de la consultora TESEM, tal com ha destacat Bonet.\nAnys després, totes coincideixen a assenyalar que la carrera de la tecnologia no es pot perdre ara, encara menys ara diríem. Piedra ha recordat que a les empreses TIC les dones només participen en 1 de cada 3 llocs de treball, en una economia en la qual ja lideren més les empreses tecnològiques que no altres com les d'automoció, més destacades abans. "Ara per ara, la valoració no pot ser positiva, mentre hi hagi bretxa. La valoració és de tristesa, de fractura, negativa, però per altra pensem que és una oportunitat única si sabem aprofitar-la i si sabem capacitar-les perquè sàpiguen desenvolupar el seu talent dintre de les capacitats pròpies d el’STEM, les xarxes, etc.", ha recordat Piedra.\nEntre les recomanacions que deixa el II Congrés Dona i Empresa, Piedra ha enumerat crear programes per a capacitar i recapacitar dones en coneixements i habilitats tecnològiques; donar ajuts i finançament en condicions preferents per a la digitalització de pimes creades per dones; o per a portar endavant programes de mentoria a escala local per acompanyar a les pimes creades per dones en el procés de digitalització; establir criteris de discriminació positiva en les beques per a estudiants dones en les carreres tecnològiques; o dissenyar i desenvolupar un Pla Estratègic per la Digitalització en femení en accions impulsades des del sector privat que complementi el Pla Dona i TiC adoptat pel Govern.\nPiedra: "Tenim una oportunitat única si sabem aprofitar-la i si sabem capacitar-les perquè sàpiguen desenvolupar el seu talent dintre de les capacitats pròpies d el’STEM"\nEn la mateixa línia s'ha desenvolupat el congrés organitzat per Dones en Xarxa, amb un panel eminentment femení, format entre altres per Laura Flores, subdirectora General d'Intel·ligència Artificial i Tecnologies Habilitadores Digitals a l'executiu central i que ha darrerament hi ha format part de l'equip de direcció de l'app RadarCOVID; també per Joana Barbany, directora general de Societat Digital; o Cristina Colom, directora de Digital Future Society en Mobile World Capital Barcelona.\nLa conferència inaugural ha anat a càrrec de l'enginyera alacantina Nuria Oliver, cofundadora i presidenta d'ELLIS, l'European Lab for Learning and Intelligent Systems. Oliver és també alta comissionada de la Generalitat Valenciana per a la Intel·ligència Artificial i des de fa 52 setmanes està elaborant una enquesta en què analitza els efectes de la pandèmia, la predisposició a futurs confinaments, etc. de la població. "L'enquesta la responen en un 40% homes i en un 60%, dones. Elles sempre estan més disposades a ajudar", ha explicat Oliver.\n"Vull fer veure que realment es pot crear tecnologia nova"


Ruth García, amb la seva Medalla al Mèrit Esportiu: “Immensa felicitat”\nLa Generalitat Valenciana ha distingit la defensa del Barça Femení per la seva brillant trajectòria professional\nRuth García ha rebut aquest dilluns la Medalla al Mèrit Esportiu per part de la Generalitat Valenciana. La defensa del Barça Femení, amb permís del Club en coincidir amb l’entrenament matinal de l’equip, ha recollit el premi de mans del President Ximo Puig.\nPoc després, la de Camporrobles expressava la seva satisfacció a les xarxes: “És un immensa felicitat. Rebre aquest reconeixement de la meva terra és una cosa que mai hauria imaginat. Han estat molts anys de lluita per dignificar el futbol femení i em sento enormement afalagada i honorada de rebre aquesta medalla”. Ruth ha estat generosa en els agraïments, en especial amb la seva família.\nAntoni Reig, Emilio Estarlik i Marta Esteban han estat altres esportistes premiats en el dia de la Diada Valenciana. En representació del FC Barcelona, ha acudit a l’acte el membre de la Comissió Esportiva, Joan Ramon Ramos.


El vostre jardí és apte per a insectes? | Ekolss - Bloc\nA la Terra es coneixen prop d’un milió d’espècies d’insectes diferents i es creu que existeixen moltes més profunditats no identificades en diferents hàbitats. Els insectes proporcionen aliment vital per a animals com ocells, rèptils i petits mamífers, a més de ser pol·linitzadors de plantes amb flors que ens donen fruites, verdures, llavors, fruits secs i grans.\nEls insectes realment són l’eix vertebrador de la vida a la Terra tal com la coneixem, però, en els darrers anys, hem vist una disminució dràstica de la població a tot el món a causa de la pèrdua d’hàbitat i del canvi climàtic, juntament amb la pèrdua d’un gran nombre de pesticides químics. que els nostres cultius solen ser ruixats.\nAmb més de 20.000 espècies d’insectes diferents que es troben només al Regne Unit, podem ajudar-les localment, no només comprant productes orgànics que no permetin l’ús de pesticides nocius en la seva producció, sinó també atraient-los a les nostres zones obertes, incloses parcs, reserves naturals i fins i tot el jardí del darrere. Un bon manteniment d’aquestes zones també us garantirà que no només atraureu aquestes petites criatures importants, sinó que també els proporcionarà un lloc on reproduir-se i prosperar.\nAl vostre propi jardí, per exemple, hi ha moltes coses que es poden fer fàcilment (i econòmicament) per convertir-lo en un refugi per als insectes. La introducció d’una àmplia varietat de plantes amb flors proporcionarà aliments per als insectes que al seu torn pol·linitzaran, proporcionant-vos no només un pegat per als insectes, sinó també molt bonic. Si no esteu segur de quines són les millors plantes o llavors que podeu adquirir en molts centres de jardineria, ara hi ha abelles i papallones que atrauen mescles de llavors, on el personal sol ser molt útil si teniu cap pregunta.\nA més de proporcionar-los fonts d’alimentació adequades, l’hàbitat en si ha de ser adequat per a ells, així que procureu assegurar-vos que també hi hagi llocs per reproduir-se els insectes. Un petit tronc buit situat a prop de les flors proporcionarà un lloc per a les abelles (així com els polls i els centpeus a sota) i els rosers seran perfectes per a marietes famolencs que protegeixen les seves belles flors de la mosca verda. Deixar un petit tros del jardí salvatge i sense herbes també és important, sobretot assegurar-se que hi hagi un petit tros d’ortigues on les papallones ponen els ous.\nquè vol dir una papallona negra\npregària per a la recuperació de la cirurgia\nva explicar la pregària del senyor


Un gol a les acaballes dona al Figueres el torneig de l’Estany | Joel Sebastian | Banyoles | Territorial | L'Esportiu de Catalunya\nUn gol a les acaballes dona al Figueres el torneig de l’Estany Un gol a les acaballes dona al Figueres el torneig de l’Estany Un gol a les acaballes dona al Figueres el torneig de l’Estany Un gol a les acaballes dona al Figueres el torneig de l’Estany + Un gol a les acaballes dona al Figueres el torneig de l’Estany E-mail\nBanyoles - 16 setembre 2020 23.28 h\nUna acció del duel de les semifinals d’ahir entre el Banyoles i l’Olot MANEL LLADÓ.\nUn gol a les acaballes dona al Figueres el torneig de l’Estany Un gol a les acaballes dona al Figueres el torneig de l’Estany Un gol a les acaballes dona al Figueres el torneig de l’Estany Un gol a les acaballes dona al Figueres el torneig de l’Estany Un gol a les acaballes dona al Figueres el torneig de l’Estany E-mail\nEl Figueres s’ha adjudicat la 51ena edició del torneig de l’Estany. La Unió ha superat 1-0 l’Olot gràcies a una diana en el tram final del partit de Víctor Valverde (87’), en un enfrontament igualat i molt disputat.\nEn la primera meitat el joc ha estat igualat si bé el Figueres ha plantat cara i ha mossegat molt terreny a l’Olot. El matx ha començat accidentat per la lesió al turmell del davanter de l’equip garrotxí Álvaro Salinas, que ha tingut que abandonar el terreny de joc. Juan Delgado i Xumetra han fet treballar Andrés de seguida però la Unió ha insistit atacant per la banda dreta i buscant l’esquena dels centrals olotins.\nEn la segona part, l’Olot ha estirat línies i ha jugat més en camp figuerenc. Moha ho ha intentat des de la llarga distància però la falta d’idees i de ritme ha fet caure en picat la intensitat del matx. Xumetra ha tingut la millor ocasió després d’una centrada de Masó. Andrés ha intervingut molt bé per desviar a corner (77’).\nEl Figueres ha tingut una empenta final que li ha permès endur-se el torneig després d’una bona jugada de Medina que Ballesté ha aturat molt bé en primer instància. Víctor Valverde, atent en el refús, ha superat finalment al barceloní (87’), que ja no ha pogut evitar la diana blanc-i-blava. No hi ha hagut temps per a res més i els de l’Alt Empordà d’han endut el torneig a les seves vitrines.\nEl Llagostera, la consolació\nEl conjunt dirigit per Oriol Alsina ha quedat en tercera posició del torneig després de superar el Banyoles als penals en la final de consolació que s’ha disputat abans de la gran final. El Llagostera s’ha avançat gràcies a una diana de Sascha (10’) i tot i gaudir de dues bones arribades a través de Guiu i Manchón, ha deixat ben viu al Banyoles. Alpha ja ha avisat en la primera part i, a les acaballes, Ignasi ha establert l’1-1 final (82’). Els del Pla de l’Estany no han estat encertats des dels onze metres i només han marcat un gol pels quatre dels blau-i-vermells.


Glòria Fandos i el "Tortosí Absent 2010"\ndimarts, 14 de setembre de 2010 | Comentaris\nTortosí Absent 2010\nAny rere any es van repetint les celebracions, els esdeveniments, però mai són sempre igual, són diferents. El transcórrer màgic del temps, tan esperat i tan maleït, de vegades, canvia les coses i la gent, d’aquí l’aventura i la incògnita de viure, un rellotge indeturable, pot anar molt lentament o passar com un sospir, com una brisa fugissera... de veus ensordidores o apagades, i carícies de plom o somiades... Aquest any, un any més hem gaudit, i ens hem emocionat amb l’acte del Tortosí Absent, festa que s’ha realitzat a l’Església Sant Domènec, en diumenge dia cinc, festa Major de la Cinta, com es ve fent els últims anys. A les 10, inscripció dels participants i a les 10’30 imposició de la Insígnia de la Ciutat de mans de les Autoritats, l’Alcalde de Tortosa Ferran Bel, la Reina de Festes Rosa Valero i el Regidor de Festes Jordi Folqué. Aquest any ens han visitat més d’una vintena de Tortosins Absents, vinguts de molt diversos llocs, com Barcelona, Mallorca, Ginebra, França, Suïssa, Terrassa, Reus, Cambrils, València, o Benidorm.\nAquest any he de destacar a Pilar de Rovira, que va aconseguir que posessin el nom de Tortosa a un carrer d’Agde (França) on resideix. L’Alcalde va fer el lliurament d’una placa dedicada a Victòria Sau Sánchez per fer la donació a l’Ajuntament de Tortosa de quatre pintures del pintor tortosí Ferran Arasa, el qual va li obsequiar, com agraïment, per facilitar-li exposicions a Barcelona, la va rebre la seva filla Gemma Cànovas, en absència de la seva mare per motius de salut. Digne d’esmentar Lluís Garcia Alonso, que ens va obsequiar amb pastissets i mistela, resident a Suïssa, germà d’Antoni Garcia, que dóna nom a la Sala d’exposicions de l’antic Escorxador municipal, on té exposada una col•lecció de fotografies de l’horror dels camps de concentració nazis.\nVàrem gaudir de l’actuació de Toni “Lo Xaparro” interpretant l’Himne de la Cinta amb la gaita tortosina, de la qual n’és fabricant, i de la colla de tambors i dolçainers de Tortosa.\nPer la meva part, a més del poema tradicional, aquest any titulat “Sempre al cor”,que els hi dedico des de fa vint anys, amb la gran satisfacció que aquesta aportació em produeix, els vaig portar una salutació del Tortosins de Vic. Tornem a recordar, aquest fet no canvia, perquè la Història no pot canviar, és això Història. Són les més de trenta famílies que l’any 1938, treballadors de la fàbrica de material bèl•lic Sales de Ferreries (Tortosa) en plena guerra Civil van haver de marxar a Vic, perquè l’empresa allà s’hi traslladava, i no podien perdre el treball, que era el pa de la subsistència de totes aquestes famílies. Ja a Vic, els tortosins, des del principi ja es reunien, i celebraven la Festa de la Cinta, amb una imatge de la Verge, forjada amb la ferralla amb la que treballaven , amb un motllo de la Imatge, i també van construir una Cucafera, de molta tradició tortosina, però en realitat ho és de tota Catalunya. Fins l’any 1987 no varen crear l’associació legalitzada com a “Colònia Tortosina” a Vic. A Barcelona, a la Plaça del Pi hi ha una altra colònia Tortosina, la presidenta de la qual és Teresa Vizcarri.\nFa anys que vaig conèixer a aquesta gent, i de més llocs, creant una amistat, i intercanviem informació, i cada any m’envien les seves paraules perquè les faci arribar en el transcurs de l’Acte del Tortosí Absent, i em satisfà participar, de forma desinteressada i apolítica, per suposat, amb l’alegria que els produeix tenir notícies de la seva, per sempre estimada Tortosa.\nManel Lleixà, president de la Colònia Tortosina a Vic, actualment ja quasi desapareguda, personalment i en nom de tots el tortosins que queden, que són uns 17 (d’edats entre 90 i 100 anys), entre ells, Josep Mola, Martí Lapeira, Josep Fatsini, José Cano i Carmeta Canalda, germana de Manel Canalda, que tants anys ens va acompanyar en aquest dia, i també Margarida, la seva vídua, que se sent més tortosina que el seu marit... Ens fan arribar una abraçada molt ampla i molt especial, molt entranyable amb un rerefons molt intens, de sentiments barrejats, d’alegria, de tristesa i d’enyorança per la seva Ciutat, Tortosa, la seva gent, autoritats, pubilles i pubilletes de la Festa i fan arribar unes oracions sentides i profundes envoltades de fe per a La Verge de la Cinta, que sempre guarden al seu cor. Desitgen unes molt bones Festes Majors, dedicades a la Mare se Déu de la Santa Cinta.\nL’alcalde de Tortosa Ferran Bel ens va dedicar un sentides i entranyables paraules, que l’omplia d’orgull, que els tortosins que viuen fora de la Ciutat, porten el nom de Tortosa per molts llocs, i entre tots cada dia farem a Tortosa més gran.\nsón plens de riqueses,\nde belleses inabastables,\ndes dels castells,\na la majestuosa Catedral\ni l’emmirallat riu Ebre,\nque alimenta els camps\nassedegats a l’estiu,\nels seus dolços fruits.\nSento les teves angoixes,\nles teves pors...\napareixen i se’n van,\ns’esfumen... i tornen\ni seguim el camí\namb la lluita\nen els dies esquerps.\nEstimo les teves festes,\nles del Renaixement\ni les de la Santa Cinta.\nals presents, als tortosins\ni tortosines Absents,\nen el vostre honor,\nla Verge de la Cinta des del Cel,\nteixirà una corona d’estels\nel caminar per la vostra vida.\nEls nostres ulls vessaran\nuna llàgrima de tristor\ni de nostàlgia,\nen record dels difunts\nque des del més enllà\nens estan mirant,\nmitigant les foscors a les distàncies,\ns’esvaeixen les flames enceses...\nboirines difuses del temps\nde llunyanes primaveres.\nTortosa i la Santa Cinta,\nsempre, ens envolten de llum\ni de raigs de sol,\nde poesia i de Pau.\nDiada del Tortosí Absent 2010\n"La Sirena de l'Ebre", el nou llibre de Glòria Fandos publicat per l'Editorial "Setzevents", es presente a la Fira del llibre Ebrenc de Mora d'Ebre\nPoesia per la Pau a Ràdio Rapita\n"Poesia per la Pau" és un espai poètic que vaig crear fa uns cinc anys amb en el suport i beneplàcit de la Regidoria de Cultura de l'Ajuntament de la Ràpita.\nGlòria Fandos entreviste a la Francesca Aliern al programa de ràdio "Poesia per la Pau"\n1 - Jordi Miquel\n23 d'octubre de 2010, 22.02 h\nEs emocionant com o explica na Gloria l,acte del tortosí absent i millor deu esser asistir i viureu en primera persona, clar sempre que les circunstancies siguin propicies per puguer estar pressent.\nJó com tortosí absent o tinc molt "pelúd" per puguer viatjar i rebre l,insignia, es per aquest motiu que demano, la facilitat d,enviar als tortosins absents i amb impediments varis per viatjar, la gracia de rebre també aquest present.


Un tast d'història i vins a Escaladei\nSortegem un paquet únic per descobrir la primera cartoixa de la península Ibèrica i la tradició vinícola del Priorat\nUs heu preguntat mai com vivien els monjos cartoixans de l’edat mitjana? Com era el seu dia a dia, en què treballaven, com es relacionaven... Ho podreu descobrir amb el cap de setmana que sortegem per a dues persones a la comarca del Priorat, ple d’història i amenitzat amb vi.\nLa cartoixa d’Escaladei va ser la primera de la península Ibèrica. Fundada el 1194 en una vall protegida per la serra de Montsant, és un espai tranquil marcat durant segles pel silenci i l’oració que la regla de Sant Bru marcava als monjos cartoixans. Va viure la seva màxima esplendor als segles XVI i XVII, com us explicaran en aquesta visita guiada amb audiovisual.\nCentenària és també la tradició vinícola de la zona. Ho podreu comprovar amb una visita al Celler Scala Dei, fundat el 1840 a les antigues dependències dels cartoixans i d'on van sortir les primeres ampolles de vi del Priorat cap a l’Exposició Universal de París de 1878. Avui dia encara es pot visitar l’antiga cava dels cartoixans del segle XVII. El segon celler que coneixereu és Buil & Giné, dotat de l’última tecnologia i amb un impacte mínim en el paisatge.\nPassat i present de la indústria del vi del Priorat se citen en aquest premi, que també inclou una nit d’allotjament en habitació doble i mitja pensió a l’Hotel Sport de Falset.


El Consell Nacional del Partit Demòcrata ha aprovat aquest vespre la llista de candidats i candidates a les eleccions al Parlament Europeu amb el 76,8% dels vots. D’aquesta manera, ha quedat ratificada una candidatura que serà encapçalada pel president Carles Puigdemont, acompanyat dels consellers a l’exili Toni Comín i Clara Ponsatí, de l’associada al PDeCAT, Èrika Casajoana; el candidat independent, Gorka Knorr; i el també associat al partit, David Coromina. El president del PDeCAT, David Bonvehí, ha destacat que aquesta és una candidatura “en clau catalana, que intenta representar l’esperit de l’1 d’octubre i el que vam representar el 21-D: la legitimitat d’un president i uns consellers”.\nA més, ha assenyalat que la voluntat serà la defensa del dret a l’autodeterminació: “la candidatura busca que el procés engegat a Catalunya sigui representat a Europa, amb una clara defensa del dret a l’autodeterminació i un referèndum acordat, perquè aquesta serà la solució que Europa acabarà imposant”. Per a Bonvehí, el fet que el PDeCAT aporti, en els sis primers llocs, a associats com l’Èrika o el David, “demostra que el nostre partit té lideratges de futur” i ha expressat la satisfacció per haver aprovat la llista.\nBonvehí, que aquest matí ha pogut seguir el judici al Tribunal Suprem, ha pogut compartir amb Josep Rull, Jordi Turull, Quim Forn i Jordi Sànchez les impressions d’aquests dies de precampanya. “Jo els he dit rotundament que el que diuen les enquestes no és cert. No és el que ens ensumem, perquè el comitè de campanya està més que activat, el territori i els àmbits també i demà en notarà a Barcelona perquè omplirem el primer acte de campanya”, ha assegurat. “El nostre projecte polític és més viu que mai, implantat al territori, transversal, que vol treballar pels seus pobles i ciutats”, ha afirmat.\nEl president també ha tingut un record per les 30 persones imputades pel jutjat número 13 de Barcelona per la organització del referèndum de l’1 d’octubre. “Cal reivindicar la gent que va fer possible l’1-O i que no li van tremolar les cames. Hi va haver molta gent que des de l’administració va fer el que havien de fer”, ha recordat, i els ha traslladat “tot el reconeixement i suport” del partit.


| Recorregut dramatitzat\nVia fora 2019 programa aquesta visita guiada dramatitzada al casc històric d’Alcúdia. La direcció és de Carles Pujol i la música és original de Jaume García. Hi participen set actors, sis músics i 25 figurants i voluntaris abillats amb vestuari d’època.\nLa visita està estructurada en cinc escenes. La primera té lloc a la Porta del Moll i tracta sobre la construcció de les muralles en el segle XV. Continua a l’església de Sant Jaume, a l'església de Sant Jaume, amb l’acció de les Germanies en el segle XVI.\nLa tercera escena se situa a la porta de Sant Sebastià amb l'ambaixada Tenshō 1585; continua en el Camí de Ronda el nomenament de Don José de Mariconda com a governador d'Alcúdia en 1717 durant la Guerra de Successió espanyola.\nLa cinquena i última escena ens porta al pont de la Porta Roja, amb l'arribada de turistes en els anys 60 del segle XX i la reconstrucció de les muralles.\nFiguració i voluntaris: Laura Alaminos, Rosario Carmona, Carmen Carmona, José Antonio Fernández, Isabel Fernández, Nuria Garcia, Didac Gea, Claudio Ginart, Thiago Tomàs Jordan, Laura Maura, Marina Mudoy, Joana Muntaner, Marina Nicolau, José Oneto, Marc Payeras, Sergio Poza, Roser Riera, Elisenda Rocamir, Ariadna Rodríguez, Joan Vadell, Joana Vanrell, Isabel Vanrell, Maria Andrea Vanrell, Rosa Vanrell i Xisco Vanrell.


L'Estel de Natzaret - Viquipèdia, l'enciclopèdia lliure\nEscena de l'Estel de Natzaret als Pastorets de Mataró.\nEscena del Naixement als Pastorets de Mataró.\nSatanàs i sant Miquel dipositen en Naïm, el fill pròdig, la prova de si l'home pot canviar o no. Naïm és ple de remordiment i després de la seva trobada amb sant Miquel tornarà a casa del seu pare per reconciliar-se amb ell i demanar el seu perdó. Acabarà enfrontant-se a Satanàs sense por i amb convicció.\nParal·lelament, els descendents del rei David es presenten al Temple on el Gran Sacerdot donarà la mà d'esposa de Maria a qui d'entre ells floreixi la vara. També hi ha Jonàs i Mataties, pastors de la casa de Naïm que, en no ser escollits, tornen a les muntanyes a tenir cura del ramat. Allí passen una gran trifulca en morir-se'ls l'ase i expliquen una rondalla sobre l'avarícia d'un pastor a Benjamí i Nataniel, dos vailets fills de Neftalí, home de confiança de la casa de Naïm. Seguidament tindrà lloc la trobada amb els dimonis Somiel i Asvherus, a qui Satanàs ha encarregat d'escampar el mal per la terra.\nJosep i Maria busquen posada en el seu viatge de retorn a Natzaret i, en no trobar-ne, es refugien en una establia de Betlem. Mentrestant Satanàs, tement la vinguda del Messies, intenta convèncer els pastors de la necessitat de fer el mal en el món, però l'aparició de Gabriel els anuncia el naixement de Jesús. Tots junts, amb Naïm i la seva família, aniran a trobar l'infant i es postraran davant d'Ell amb agraïment i alegria. Satanàs retorna a l'infern vençut per la Llum de Déu que anuncia l'obra futura de Jesús i el seu seguidors.\n↑ Llibre d'Or de l'Estel de Natzaret. 100 anys a Sarrià (1907-2007). Parròquia de Sant Vicenç de Sarrià, 2006. Arxivat 2015-02-02 a Wayback Machine.\nObtingut de «https://ca.wikipedia.org/w/index.php?title=L%27Estel_de_Natzaret&oldid=27552076»\nLa pàgina va ser modificada per darrera vegada el 18 juny 2021 a les 18:10.


Calonge envia el personal de l'ajuntament a casa per un possible cas de coronavirus - Diari de Girona\nCalonge envia el personal de l'ajuntament a casa per un possible cas de coronavirus\nEl consistori destaca que el treballador presenta símptomes coincidents amb la Covid-19 · Hi ha serveis mínims municipals en algunes àrees\nUn treballador de l'Ajuntament de Calonge i Sant Antoni presenta símptomes coincidents amb el COVID-19.\nA falta de la confirmació i per posar fi als rumors que corren pel municipi, l'ajuntament ha pres "totes les mesures necessàries per evitar el contagi i propagació" del coronavirus, segons informa en un comunicat. Aquestes impliquen garantir els serveis mínims a la ciutadania i manté l'atenció ciutadana per telèfon, mail i a través de la seu electrònica.\nL'alcalde de la població ho explica en el següent vídeo, que ha difós el consistori a través de les xarxes socials aquest matí:\n‼Arran dels rumors sobre un possible cas de COVID-19 en un treballador municipal aclarim que:\n👉 A hores d'ara (16/03 a les 11.15 h) aquest cas NO està confirmat.\n👉 Una persona presenta símptomes que coincideixen amb els del COVID-19.\n✅ Hem pres totes les mesures necessàries. pic.twitter.com/GXuxX8Z2X3\n— Ajuntament de Calonge i Sant Antoni (@ajuntcalonge) 16 de marzo de 2020\nPer aturar la propagació del COVID-19 l'Ajuntament ha organitzat un sistema de treball a distància. Tots els espais municipals també restaran tancats al públic i al personal, excepte als treballadors que facin la cobertura de serveis mínims.\nEls serveis mínims municipals que es garanteixen són: l'atenció telefònica a la Policia Local així com un patrulla; també es mantenen serveis mínims en els serveis econòmics per garantir el pagament a proveïdors, servei de recollida d'escombraries i neteja viària, neteja dels edificis en ús. També es manté l'atenció telefònica, per mail i la seu electrònica de l'Oficina d'Atenció Ciutadana; els equips de treball i teletreball de Serveis Socials, així com Servei d'Atenció Domiciliària amb mesures de protecció i el servei d'informàtica per garantir el treball virtual de la resta del personal.


Cinc nous establiments catalans s'incorporen a una Guia Michelin que redueix el tiquet mitjà del menú degustació\nRedacció VIA Empresa 05.12.2016 05:30 h.\nEl Xerta (Barcelona) és un dels restaurants catalans que acaba d'estrenar estrella Michelin\nEls dies festius, i més a les portes de Nadal, són de gran activitat per al sector de la restauració. I si parlem de restaurants és inevitable anar a parar a la Guia Michelin, que acaba de repartir les seves últimes estrelles. Dels 15 nous establiments premiats a Espanya, cinc són catalans. El servei web d'intel·ligència econòmica de Telecoming, infoempresa.com, ha radiografiat els restaurants que estrenen premi, constatant que el tiquet mitjà del menú degustació ha caigut respecte anys anteriors. Així doncs, mentre a l'anterior edició era de 65 euros, enguany es queda en 58.\nEl que té un tiquet mitjà més elevat és el cordobès Noor, enfilant-se fins als 97 euros. El segueix el lleidatà de Bellvís La Boscana, on el menú degustació arriba als 88 euros. Si seguim la ruta entre els nous restaurants catalans premiats amb estrella Michelin hem d'anar fins a la frontera amb el País Valencià per trobar l'Antic Molí a Ulldecona. Finalment, dos nous establiments barcelonins també entren a la guia: el Xerta (que curiosament també aposta per cuina de les Terres de l'Ebre) i el Celerí.\nPrecisament el Celerí és un dels que fa baixar la mitjana del preu dels menús degustació, situant-lo a 40 euros. Tot i així, no és el més assequible dels nous premiats a Espanya. Aquest honor recau en el mallorquí Argos, ubicat al Port de Pollença, que situa el tiquet mitjà en 30 euros.


A Aina Rado, in memoriam – El Periscopi\nMiquel Àngel Lladó Ribas 26/04/2017 26/04/2017\nAvui he conegut la notícia. No me’n podia avenir. La record menuda, vital, gairebé sempre somrient. Tal com diu la meva bona amiga Àngels Fermoselle, era una dona tallada d’una sola peça, sense encletxes ni zones obscures. Fins allà on jo sé, va fer de la ideologia un manual per aplicar els valors en què creia, sempre orientats a ajudar aquells que més ho necessitaven. Feminista convençuda, formà part del Lobby de Dones de Mallorca, una organització pionera en la defensa de la igualtat de drets entre homes i dones, i la primera en denunciar, des d’una perspectiva pública i social, l’esgarrifosa xacra de la violència de gènere a la nostra Comunitat.\nMai no em va semblar una política a l’ús, n’Aina. Fins i tot en la seva etapa com a presidenta del Parlament era una persona accessible, amant dels plaers senzills i de la conversa a peu de carrer. Parlava tant amb la boca com amb la mirada, sempre a través dels seus ulls menuts i inquiets, un preludi de la solidària bonhomia que s’allotjava en el seu cervell.\nLa veig veure per darrera vegada a la plaça Fleming de Palma, ja fa un parell d’anys. Encetàrem una mica de conversa, segurament sobre la conjuntura política o alguna de les coses en què, malgrat tot, encara crèiem. D’ella m’agradava sobretot el que a primera vista semblava una aparent fragilitat, una incertesa que tanmateix rebatia en la feina del seu dia a dia i en la pràctica personal i política.\nPer tot plegat trob que li són ben escaients els coneguts versos de Miquel Martí i Pol, a manera no tant de comiat sinó de a reveure, perquè sempre romandrà ben viva en els nostres cors:\nMassa risc d’exclusió social per a parlar de superació de la crisi social


Arracades Or Rosa Rainbow - Joieria Online Grau\nEspectaculars, les arracades Rainbow porten en el seu esperit l'alegria que li cal als teus conjunts formals o informals. Amb una acurada artesania i un bell disseny que respira esperança i primavera, les arracades en or rosa seran la felicitat dels teus dies.\nAmb les arracades Rainbow la pluja tindrà ara un altre significat. L'arc de sant Martí és preciosament representat per una filera circular de pedres precioses multicolor encastades a 4 grapes, i una elaboració en or rosa de 18K que emana tendresa i lluentor de sol. Aquesta peça de joieria GRAU, ha estat elaborada per mestres joiers, i això es nota en cada un dels bonics detalls que conclouen les arracades per a dona. Lúcelos i combina'ls amb aquells vestits monocrom, perquè tinguin una rellevància mai abans vista.\nArracades Ventall Or Blanc...


L'Hospital Parc Taulí comena a distribuir el nou tractament per al VIH\nPublicat 02/12/2019 17:52CET\nSABADELL (BARCELONA), 2 des. (EUROPA PRESS) -\nEls professionals de la Unitat del VIH-Sida de l'Hospital Parc Taulí de Sabadell (Barcelona) han comenat a dispensar, aquest mes de desembre, el nou tractament per a la prevenció del VIH, la profilaxi preexposició (Prep).\nEs tracta d'una de les 19 unitats funcionals de VIH-Sida de tot Catalunya autoritzada recentment per la Conselleria de Salut de la Generalitat i rebran el tractament entre 40 i 50 pacients, segons ha informat en un comunicat.\nLa Prep ha demostrat una elevada efectivitat per a la prevenció i consisteix en un tractament continuat --un comprimit al dia-- que té efectes secundaris.\nEl Taulí atén actualment 950 pacients amb tractament per al VIH-Sida que, majoritriament, causen "molt pocs contagis a tercers" i el 2018 en el Parc Taulí es van registrar 25 nous casos.\nEl cap del Servei de Malalties Infeccioses de l'hospital, Manel Cervantes, ha apuntat que el perfil de les persones infectades no "és un consumidor de drogues, ara predomina la transmissió sexual i també hi ha una important afectació de dones migrants" procedents de pasos amb alta prevalena.


Malalts de Neu - Aqui es cuida tan la neu com per allà???? - Malalts de Neu (Fòrum General)\nAqui es cuida tan la neu com per allà????\n#1 · 27/Sep/2002, 10:35\nUs en recordeu? aquesta imatge es l'estació de Dortina d'Ampezzo, i ja han aprofitat la nevada tot com han pogut. Ja han pisat la neu per si les nevades continuan i aquesta es la base per es que han de arribar encara. Aixó es cuidar la neu, no com fan per aquí. Parlo en general, molt més en general d'alló que esteu acostumats\n#2 · 27/Sep/2002, 11:43\nDoncs pel q tin entes, les 1es nevades son mes i portants del q molts ens pensem. Com diu en Freeride, es la base per les seguents capes, y es importantiiissim que kedin ben gelades xq sino la aclitat de la neu se´n refa molt.\nNo en soc un entes, pero m´interesen alguns temes.\n#3 · 27/Sep/2002, 11:45\nFreeride, aquesta foto és d'avui no???? sembla mentida que a finals de setembre ja hagin trepitjat les pistes, potser ara fa calor i els hi marxa però realment ja han creat una base força compactada.\nA veure si em pots dir a quina alçada està aquesta pista perquè es veu mooolta neu!\n#4 · 27/Sep/2002, 12:19\nFreeride, el pirineu no es la sierra, fà molts anys que no vaig a la sierra, pero per aquelles epoques i per el que veg encara no han canviat, s'hò pensaben molt aixó de trepitjar la neu, es pot dir que fins que la glaçada no deixaba la primera capa dura, i tornabà a cuare un altra nevada no pasaben les màquines.\nAqui per el Pirineu, les pistes les solent cuidar força, i a La Molina, que es l'estació que millor coneixo, deunido el tute qu'es porten les maquines.\nUna cosa, que a la primera nevada trepitjen les pistes, per mi es sintoma que o a nevat força i el gruix de neu es suficient, ó el terreny sense tant gruis permet fer.hò.\n#5 · 27/Sep/2002, 13:10\nNo se a quina cota hi es, es més, estic ara mateix amb una finestra del navegador mirant i mirant i ja vaig el número test37.jpg i encara continuan sortint webcams, peró gairebé totes sense actualitzar de la temporada pasada, pero fins al número 10 si que n'hi ha.\nNo em referia pas a la sierra d'aqui, sino per tota Espanya, normalment es cuida molt malalment la neu. Una excepció es per example la nevada caiguda cap a primers de Novembre del any pasat que va deixar una bona capa a la cantàbrica, i a San Isidro es va trepitjar la neu...pero...no es va trepitjar la neu a cap puesto.


El director general de Turisme destaca la contribució del sector del càmping a la desestacionalització\n- El Certamen Caravaning, que té lloc aquests dies a Alacant, constitueix una mostra única on s'exposen les novetats del sector\n- Campos ha explicat que les pernoctacions de persones estrangeres als càmpings a la Comunitat han augmentat un 1,7 % respecte a l'any anterior\nEl director general de Turisme, Herick Campos, ha destacat en la inauguració del Certamen Caravaning en la Institució Firal Alacantina (IFA) la importància que té per a Turisme Comunitat Valenciana el sector del càmping. En aquest sentit, ha apuntat que "cal tindre en compte que és un allotjament amb capacitat per a mantindre bons nivells d'ocupació durant tot l'any".\nCampos ha explicat que el sector ha anat creixent en els últims anys, "la qual cosa significa que, d'una banda, contribueix a la desestacionalització i, per tant, ajuda al conjunt de províncies de la Comunitat Valenciana, especialment a la destinació Costa Blanca, i, d'altra banda, ajuda al manteniment de l'ocupació".\nLa Comunitat Valenciana compta amb una oferta de 71.745 places en càmpings, el 42,4 % de la qual correspon a la província d'Alacant, un 29,8 % a la de Castelló i un 27,8 % a la de València.\nQuant a la demanda, les dades de l'Enquesta d'ocupació en càmpings de l'INE, pel que fa a l'acumulat el desembre 2019, indiquen que la Comunitat Valenciana és la segona destinació d'Espanya en nombre de pernoctacions totals en càmpings.\nEn aquest sentit, Herick Campos ha explicat que 2019 ha sigut un bon any per al sector. "De fet, les pernoctacions d'estrangers han augmentat un 1,7 % respecte a l'any anterior", ha puntualitzat.\nPel que fa a la col·laboració amb el sector del càmping, Campos ha destacat el conveni de Turisme amb l'Associació de Càmpings de la Comunitat Valenciana que "en 2019 va ser de 100.000 euros, xifra que enguany també s'ha inclòs en els pressupostos de la Generalitat per a donar suport a campanyes de promoció nacionals i internacionals".\nSobre el paper de la Institució Firal Alacantina (IFA), el director general n'ha destacat la capacitat per a atraure i exposar el millor de molts serveis turístics i allotjaments. "És una realitat que IFA és una plataforma turística d'importància vital", ha assegurat, i "hem duplicat la nostra col·laboració amb aquesta, que l'any passat va ser de 60.000 euros i enguany és de 120.000 euros".\nAquesta fira monogràfica del caravàning, la segona més important d'Espanya, té lloc durant dos caps de setmana consecutius. El primer, aquest, del 14 al 16, i el segon del 21 al 23 de febrer.\nL'edició anterior va tindre 11.000 assistents i 30 expositors. Enguany compta amb la participació de 40 expositors amb més de 400 vehicles entre autocaravanes, caravanes, mòduls residencials, habitatges mòbils, a més d'altres elements d'oci i temps lliure.\nLa fira constitueix una mostra única en la qual s'exposen les novetats del sector, els últims models de diverses firmes i marques de gamma mitjana i alta, una enorme varietat de caravanes, autocaravanes, 'mobile homes' i remolcs.\nA més del director general de Turisme, Herick Campos, han assistit a la inauguració del Certamen Caravaning el secretari autonòmic de la Vicepresidència i Conselleria d'Igualtat i Polítiques Inclusives, Iván Castañón; la directora general de Comerç, Artesania i Consum, Rosa Ana Seguí; el president d'IFA, José Luis Gisbert Valls; el president del Certamen Caravaning, José Cruz Cuerva; la directora general d'IFA, Esther Guilabert, i la regidora d'Elx, Eva María Crisol.\nEl director general de Turisme destaca l'aposta de l'Ajuntament de Gandia (...)\nEl director general de Turisme destaca l'aposta de l'Ajuntament de Gandia per la desestacionalització turística


Ajust necessari i despertar del somni – Dídac Boza\nPosted on 13 maig 2010 5 agost 2012 by Dídac Boza\nLa festa s’ha acabat. De sobte, un matí del mes maig, tots hem despertat abruptament del somni. Despertar amarg amb un llistat de mesures dràstiques, d’ajust dur -necessari però molt dur- que, a última hora, ha decidit aplicar el Govern de José Luis Rodríguez Zapatero.\nCanvi de plans radical, rectificació, reacció després de dos anys erràtics… cadascú farà la seva anàlisi sobre el què, el com i el perquè, de les mesures anunciades pel president del Govern central. Probablement tots, els més crítics i els més contemporitzadors, tindran una part de la raó. Però sigui quina sigui la reacció d’uns i altres; decideixin el que decideixin els sindicats pel que fa a les mobilitzacions; apliqui l’estratègia que apliquin el PP, el PSOE o qualsevol de les forces polítiques, res no farà canviar el que passa: la festa s’ha acabat, hem despertat del somni i ara toca gestionar la realitat.\nAvui els mitjans de comunicació recullen una allau de comentaris i de valoracions per part d’organismes internacionals i domèstics de l’economia. Llegint i escoltant-los no queden gaires dubtes que l’ajust era imprescindible i que pot servir per evitar mals majors.\nI com s’eviten els mals majors? Què ha de passar a partir d’ara?\nQuan passin tots els efectes i desperfectes de l’impacte inicial -protesta sindical inclosa- hauria de ser el moment de convertir el gir brusc i l’ajust dur, en una política que miri més a llarg termini. L’economia espanyola -més o menys com les de tot Europa- necessita obrir un nou temps. [/p][p]Les reformes i les revisions de les regles del joc han d’implicar tothom si es vol que siguin eficaces i preservin la cohesió social. Els mercats financers i la banca no poden seguir funcionant com si la festa especulativa no s’hagués acabat i com si algú no hagués apagat la llum i abaixat la persiana el local. Tots haurem de canviar de xip, els sindicats també.\nLes reformes econòmiques, laborals i socials es poden fer de dues maneres ben diferents: amb l’objectiu d’aprofitar la crisi per liquidar o minimitzar l’Estat del Benestar o amb la voluntat de reinventar-lo, ajustar-lo -si cal- als temps durs que estem vivint i mirar de preservar-lo.\nÉs l’hora de la responsabilitat. Seria bo que ho tinguéssim en compte quan ens passi el mal humor d’aquesta despertada brusca.\n◀◀ La Diagonal no és cap ximpleria\n▶▶ El maquinista i el final del túnel


FEDA oferirà pràctiques formatives als alumnes de la Salle i els cedirà material usat — Forces Elèctriques d'Andorra\nSou a: Inici FEDA comunica Sala de premsa Notes de premsa FEDA oferirà pràctiques formatives als alumnes de la Salle i els cedirà material usat\nFEDA i el Col·legi de la Salle de la Seu d’Urgell han arribat a un acord de col·laboració perquè els estudiants de Formació Professional d'electricitat puguin optar a fer les seves pràctiques professionals a l’empresa andorrana. El nombre d'alumnes que s'hi acullin, però, dependrà de la capacitat de la companyia per poder-los oferir una tutoria i que realment els alumnes puguin aprendre treballant. Tal com ha explicat el director general de FEDA, Albert Moles, les tasques que podran fer els alumnes en pràctiques seran les pròpies d'un electricista, des de muntar instal·lacions elèctriques fins a fer cablejats o preparar automatismes. A més, el director de la Salle, Lluís Biosca, ha assegurat que els alumnes també estan formats en tot allò que pot afavorir les energies renovables, que és una de les prioritats actuals de la companyia elèctrica.\nAixí, tot i que ja hi havia alguns alumnes que havien fet pràctiques a FEDA, ara quedarà més ben regulat, perquè és una opció vàlida per a molts joves. Tal com explica Biosca, molts dels alumnes de la Salle són del Principat, i per a ells o per a d'altres de zones properes pot ser una molt bona opció. A més, considera que 'és el gran exemple que necessitem perquè ens ofereix un intercanvi d'experiències, i a més així podem saber quina és la necessitat laboral per quan els joves acaben la formació'.\nD'altra banda, el mateix conveni estableix que els estudiants puguin fer visites a la fàbrica elèctrica per veure'n el funcionament i conèixer l'empresa per dins. A més, FEDA cedirà a aquest col·legi el material usat que ja no faci servir, i així els joves podran fer pràctiques amb materials que hauran de saber utilitzar quan entrin al mercat laboral\nEl director general de FEDA, Albert Moles, ha recordat que ja s'han acollit altres estudiants en pràctiques però que sempre s'havia fet com a casos aïllats, i que ara estarà més regulat. Per la seva banda, el director de la Salle, Lluís Biosca, ha assegurat que FEDA és 'el gran exemple que necessitem per als nostres alumnes', i ha indicat que el material que se'ls pugui cedir per practicar a les aules els serà molt útil per formar els alumnes. A més, també es preveu que es facin visites regulars a l'edifici de l'empresa elèctrica per conèixer el seu funcionament.


20. Booktoubers | Servei Educatiu del Montsià\nPer tal de fomentar el gust per la lectura i treballar l’expressió oral, ens hem fixat en la iniciativa dels booktubers, que aconsegueixen amb les seues recomanacions a la xarxa encomanar els seus seguidors de les ganes de llegir i de compartir les impressions sobre les lectures que fan. A partir d’aquí va sorgir la idea d’imitar-los, i cada setmana un xiquet o xiqueta fa una recomanació del llibre que ha llegit, en fem una gravació de vídeo i ho publiquem al canal de youtube i a la pàgina web de l’escola.\nCurrículum/Gestió i organització\n1) Àmbit lingüístic: Dimensió: comunicació oral / Dimensió: comprensió lectora / Dimensió: literària\n2) Àmbit digital: Dimensió: instruments i aplicacions / Dimensió: comunicació interpersonal i col·laboració / Dimensió: tractament de la informació i organització dels entorns digitals de treball i d’aprenentatge\n3) Àmbit d’autonomia, iniciativa personal i emprenedoria: Dimensió: presa de decisions / Dimensió: creació i realització del projecte\n4) Àmbit d’aprendre a aprendre. Dimensió: Aprenentatge individual / Dimensió: actitud positiva vers l’aprenentatge\n5) Àmbit artístic: Dimensió: Interpretació i producció\nPunt de partida: Seguint el Pla Lector del centre seguim els 30 minuts de lectura diaris. En cursos anteriors ja havíem treballat les recomanacions de les lectures dels alumnes mitjançant murals i fitxes.\nAquest any hem començat a treballar la ressenya bibliogràfica a nivell escrit i a partir d’aquesta ho han treballat a nivell oral fent de booktubers. Aprofitant una part de la sessió d’Expressió Oral, l’alumnat anaven practicant i assajant l’exposició.\nActivitat que ha estat molt interessant per als alumnes i motivadora.\n Establir temps de rutina lectora diària dins i fora de l’horari escolar.\n Fomentar el gust per la lectura i promoure’n l’hàbit.\n Compartir i recomanar les lectures fetes a través de la xarxa.\n Utilitzar la lectura com a font d’informació i entreteniment.\n Millorar l’expressió oral.\nEls/les alumnes escullen un llibre de la biblioteca d’aula, de la del poble, o bé de casa.\nDesprés de llegir-lo elaboren un guió a partir de la fitxa bibliogràfica.\nDes de la pròpia autonomia de l’alumne/a, se’ls recomana que cal contemplar els següents apartats:\n– Breu presentació personal\n– Introducció del llibre que presenten\n– Desenvolupar les idees del llibre que volen compartir\nUn cop preparat el guió, els/les alumnes assagen oralment l’exposició amb el suport de la família .\nQuan els/les alumnes es troben preparats/des, s’exposa davant dels seus companys/es durant la sessió d’expressió oral i el mestre en fa la gravació.\nPosteriorment es penja al canal youtube de l’escola, i s’enllaça també al bloc de 4t de la pàgina web, on es podrà compartir amb la resta de companys i famílies.\narticle “Els booktubers de 4t”\nTemporització: 1 sessió setmanal durant tot el curs escolar\nRecursos humans i materials: Tutora, alumnat, llibres de lectura recomanat per la biblioteca municipal, llibres de la biblioteca d’aula\nValoracions i conclusions: Positiva, els alumnes s’han mostrat motivats\nCoordinació: Vicky Moreno\nProfessorat implicat: Tutores de 4t: M. Carmen Martínez, Trini Fibla, Vicky Moreno


Especials - CERC Ingeniería\nDegut a la dispersió i a les necessitats puntuals d'algun dels nostres clients, comptem amb un departament tècnic amb una dilatada experiència.\nAquest té la capacitat de poder abordar productes dissenyats a mida, sota els requeriments de prestacions funcionals, condicions tèrmiques, normatives específiques del sector d'aplicació, dimensions, entre altres variables habituals en una fase de disseny.\nTots els productes dissenyats, segueixen estrictes controls de qualitat de la matèria primera, test funcionals un cop finalitzades les fases productives, assajos de rigidesa dielèctrica, assajos de compatibilitat electromagnètica segons camp d'actuació, assaigs tèrmics, assajos de vibració, etc.\nPer motius de confidencialitat no ens és possible presentar alguns dels projectes realitzats\nFont d'Alimentació AC/DC de 71.5W\nFont d'Alimentació AC/DC amb entrada universal y multisortida, alimenta a un equip d'automatizació per a plantes de formigó.\n88 ... 265VAC\n47 ... 63Hz\n5V@1.3A / 24V@1.5A\n±9v@1.6A / 10V@0.05A\nPropòsit general per controlar les entrades y sortides a través de USB (amb PC)\n24VAC ó 24VDC\nTius de USB\nSobrecorrent i Sobretensió\nProteccions de Sortida\nSobrecàrrega i Curtcircuits\nFont d'Alimentació AC/DC a Corrent Constant de 40W\nFont d'alimentació a corrent constant, aplicació per al sector d'il·luminació. Permet l'ajust del corrent en una balisa de LEDs en sèrie. Compatible amb una àmplia gamma de Reguladors electrònics (Dimmers). Permetent regulació de corrent amb un dimmer electrònic basat en triac, per exemple.\nCorrent de Sortida Adjustable\n200 ... 900mA\nFont d'Alimentació AC/DC de 144W\nFont d'Alimentació, entrada de 230 Vac i única sortida, alimentació per una aplicació destinada a entorn industrial.\nConvertidor DC-UPS 50W\nL'aplicació final es una font d'alimentació auxiliar per una subestació electrica\nTensions de Sortida\n2 grups independents\nFont d'Alimentació AC/DC de 200W\nFont d'alimentació AC / DC amb funció UPS de càrrega de bateries, amb entrada universal i correcció del factor de potència actiu (PFC> 0.9). Aplicació per l'alimentació de sistemes de control anti-incendis.\n2 x 27.6VDC ±10%\nFont d'Alimentació AC/DC de 48W\nFont d'Alimentació AC / DC amb entrada universal, alimenta un equip de comunicacions i transmissió de vídeo.\nCanvi automàtic a Standby Mode amb connexió redundant.\nPropósit general per controlar les entrades i sortides a través de USB (amb PC)\nConvertidor UPS-DC 600W\nDC/UPS backup bateria, sistema industrial per control del proces d'aigües\nNúmero de Sortides\n7, regulades Xarxa/Bateria\n2 grups independients\nTipo de Bateries\nFont d'Alimentació AC/DC de 10W\nFont d'alimentació AC/DC per l'alimentació d'un equip de domòtica.


Casa Bonaventura Feliu | Mapes de Patrimoni Cultural\nCasa Bonaventura Feliu Vilafranca del Penedès\nCarrer de Miser Rufet, 10\nJosep Inglada i Estrada i Santiago Güell i Grau\nRef. cad.: 13309CF9717N\nEdifici entre mitgeres de planta trapezoidal, estructurat en cinc crugies perpendiculars a la façana. Consta de planta b aixa, dos pisos i sotacoberta a dues aigües i terrat longitudinal a façana.. Sobresurt una torratxa central sobre la caixa de l'escala amb cos de coberta de pabelló.\nFaçana principal de composició simètrica. SA laplanta baixa hi ha cinc obertures d'arc carpanell, cadascuna descomposada en dos, amb balcó intermig de poca volada i dues obertures laterals d'arc carpanell. Presideix la planta pis una balconada de cinc obertures, dos blacons laterals duna obertura, i dues obertures cegues. Totes d'arc rebaixat.\nCoronament de petites obertures dobles adintellades i ulls de bou lateral, cornisa sobre mènsules i barana calada de terrat amb motius centrals i laterals més elevats i esglaonats. El parament està fet a base de bandes horitzontals i pilastres.\nTambé coneguda com Casa Berger.\nL'any 1875 es presenta la sol·licitud per construir una planta baixa, propietat de Bonaventura Feliu, segons projecte del mestre d'obres Josep Inglada i Estrada.\nL'any 1897 es presenta un projecte de Santiago Güell i Grau per afegir-hi una planta. Llavors el propietari era Joan B. Berger.


LAPORTA I FONT DEMANEN CARPES AL 'DESERT' - El triangle\nLes estratagemes electorals, sobretot per esgotar el reglament i anar un pas per davant dels altres, pot provocar situacions còmiques com la cursa protagonitzada per les candidatures de Joan Laporta i Víctor Font per instal·lar una carpa de recollida de signatures a les instal·lacions del Camp Nou, en concret davant de l’Oficina d’Atenció al Barcelonista a la zona de l’Auditori 1899. Aquesta és una instal·lació dinàmica oferta pel club a un preu de 1.000 euros, equipada amb corrent elèctric, fotocopiadores i tot el necessari, en règim de lloguer, per atendre els socis que vulguin donar la seva signatura a una candidatura.\nDoncs bé, Joan Laporta no va dubtar a presentar el primer una sol·licitud per disposar d’un lloc a l’estadi. Quan la candidatura de Víctor Font va tenir notícies que el seu gran rival Laporta, ja que tots dos competeixen pel mateix electorat, havia reservat una carpa, ell no va trigar un segon a enviar-ne també una sol·licitud. Si hagués pogut, fins i tot més gran i més ampla si no fos perquè la normativa ho impedeix.\nLa resta dels candidats van actuar amb més serenitat i sobretot amb informació, doncs resulta que l’OAB està tancada fins a nova ordre, el mateix que el Museu i la resta de les instal·lacions de manera que la zona roman deshabitada i gens transitada des de fa dies i ho seguirà estant mínim fins al dia 11 de gener, data en què finalitza aquesta fase de la recollida de signatures. És a dir que no serviran més que per fer el ridícul per culpa d’aquesta compulsió i d’aquesta facilitat per gastar diners d’uns i altres. No serien cap dels dos, Font i Laporta, exemples d’austeritat i coneixement a l’hora d’avaluar com invertir i en què administrar els recursos de la candidatura, en principi propis. Què són capaços de fer amb els diners tan poc controlat dels socis si arriben a president? Aquesta és la pregunta que es fan els empleats de el club davant la carrera de tots dos per col·locar una pancarta al ben mig del ‘desert’.


La música torna a entrar al romànic del Bages amb quatre concerts aquesta primavera | NacióManresa\nLa música torna a entrar al romànic del Bages amb quatre concerts aquesta primavera\nEl preu de les entrades és de 10 euros i inclou també una visita guiada pel temple\nper Estefania Escolà, Callús, 20 d'abril de 2017 a les 18:27 |\nImatge d'arxiu d'un concert de Música i Romànic a l'església de Sant Mateu | Sussi Garcia\nEls Amics de l'Art Romànic del Bages van iniciar, ara fa vuit anys, un cicle de música amb l'objectiu d'apropar el públic a les esglésies romàniques poc conegudes de la comarca a través de concerts adaptats per aquests espais. Després de l'èxit de les darreres edicions, el cicle arriba del tot consolidat amb una nova edició que proposa quatre concerts a les esglésies de Sant Sadurní de Callús (29 d'abril), Santa Maria de Camps (14 de maig), Sant Cristòfol de Castellbell i el Vilar (28 de maig), i Sant Sadurní de Salelles (11 de juny). Com ja es tradicional, abans dels concerts, s'hi farà una visita guiada pels experts en art romànic Marc Torras, Goretti Vila, Francesc Villegas, i Jordi Piñero. Les visites s'iniciaran a dos quarts de set de la tarda i, mitja hora més tard, començaran els concerts. El preu de les entrades és de 10 euros.\nEls encarregats d'obrir la vuitena edició de Música i Romànic serà el cor d'homes La Capella de Música de Montserrat, format l'any 1997 majoritàriament per Antics Escolans de Montserrat. L'acte tindrà lloc el dia 29 d'abril a l'església Sant Sadurní de Callús. En aquesta ocasió, proposen un repertori de música antiga centrada en la música religiosa medieval i del Renaixement.\nEl segon concert es farà el 14 de maig a l'església de Santa Maria de Camps. En aquesta ocasió, el concert anirà a càrrec de Quartet Matisse, un quartet de corda format per quatre intèrprets que han estat guardonats en diverses ocasions i oferiran un concert anomenat De Mozart a Prokofiev, 160 anys d'evolució.\nLa data del tercer concert serà el 28 de maig a Sant Cristòfol de Castellbell i el Vilar. En aquest espai, s'hi oferirà un concert de la cantant Lucía Samitier Osset, que presentarà un repertori anomenat Lux perpetua.\nFinalment, l'últim concert tindrà lloc el diumenge 11 de juny a l'església Sant Sadurní de Salelles. En aquest cas, el grup Airun oferirà un concert de música tradicional i d'arrel.\nL'art romànic, un atractiu turístic del Bages\nEl cicle està organitzat pels Amics de l'Art Romànic del Bages, una entitat cultural que ja compta amb 190 socis i que té com a principal finalitat la divulgació, la recerca i la conservació de tots els aspectes culturals i artístics relacionats amb l'Edat Mitjana. La comarca del Bages té localitzades 130 ermites i esglésies, el 60% de les quals es troben en mal estat de conservació. Algunes de les esglésies estan lluny dels nuclis urbans i, en ocasions, són difícils de visitar, però conformen un fort atractiu turístic pel Bages.\nCultura i Espectacles, Música i Romànic, AARB, romànic, música


Postius sobre la liquidació de compte geneal: “La Paeria és molt eficient en recaptacio i ineficient en la gestió”\nEl president del grup municipal del PDeCAT a la Paeria i candidat de Junts per Catalunya Lleida a les properes eleccions municipals, Toni Postius, considera triomfalista la valoració que fa l’equip de govern de l’Ajuntament de Lleida sobre la liquidació del Compte General, que es portarà a la propera sessió plenària. Postius diu que els pressupostos continuen fent-se sense rigor i que es manté el costum de fer reconeixements de crèdit quan aquesta és una pràctica irregular, segons el criteri de la Sindicatura de Comptes.\nUn any més, l’equip de govern fa un discurs triomfalista, però la realitat dels números acaba desmentint aquestes afirmacions”, assegura Postius. El president del grup municipal destaca que “es continua exigint molt als lleidatans i lleidatanes pel que fa al pagament d’uns impostos que són dels més cars de l’estat, però per contra hi ha una gestió d’aquests diners que deixa molt que desitjar”.\nPer Postius, hi ha “exemples evidents” que demostren les seves afirmacions: “Hi havia vint milions d’euros pressupostats per fer inversions que no s’han acabat executant en la seva majoria i també hem pogut veure com es preveien gairebé set milions d’euros d’ingressos en venda de patrimoni i només se n’han ingressat poc més de cent mil euros”. Una vegada més ha tornat a denunciar la pràctica “irregular”, segons el criteri de la Sindicatura de Comptes, d’autoritzar despeses “sense tenir els diners al darrere”. “Autoritzar despeses ordinàries com si fossin extraordinàries a través del reconeixement de crèdit demostra que el model econòmic de l’equip de govern actual suspèn una vegada més”.


'Una Catalunya independent no hauria de retallar prestacions socials' - VilaWeb\nDilluns 06.06.2011 06:00\n'Una Catalunya independent no hauria de retallar prestacions socials'\nEntrevista amb Modest Guinjoan i Xavier Cuadras, economistes i autors del llibre 'Sense Espanya. Balanç econòmic de la independència'\nCom que l'espoliació fiscal és d'un 9,5%-10% del PIB, si Catalunya es declarés independent, el balanç seria clarament positiu, amb beneficis molt substancials per als catalans, i això comptant amb un hipotètic boicot comercial espanyol, que podria arribar a ser del 4% del PIB (entrevista). Aquest és el càlcul que fan Modest Guinjoan i Xavier Cuadras al llibre 'Sense Espanya. Balanç econòmic de la independència' (Pòrtic, 2011). Economistes i professors de la UPF, han calculat per primera vegada els efectes d'un boicot comercial dels espanyols als productes catalans en cas d'un procés d'independència.\nEls economistes Guinjoan i Cuadras han volgut avaluar el pes real de la reacció subsegüent a la independència de Catalunya, que tant atemoreix els empresaris catalans i, de rebot, molts ciutadans. Així, doncs, han estudiat el comportament econòmic dels boicots comercials històrics contra molts països, motivats per qüestions polítiques, ideològiques o culturals. I en conclouen que un boicot molt dur, 'irreal de tan exagerat', tindria, en el pitjor dels casos, un impacte del 4% del Producte Interior Brut i, per tant, no seria un perjudici prou important perquè el procés d'independència fos deficitari.\nA part aquest balanç estàtic dels comptes de la independència (dèficit fiscal - boicot comercial = beneficis de més del 5% del PIB), els autors de l'estudi expliquen en aquesta entrevista de VilaWeb els efectes positius que tindria la independència en la creació d'ocupació, la captació d'inversió internacional, la construcció d'infrastructures pensades en el teixit econòmic del país, en el reclam turístic, etc. Per Guinjoan i Cuadras, la independència tindria uns efectes multiplicadors en l'economia catalana clarament visibles al cap de pocs anys. És més, una Catalunya independent no hauria de retallar les prestacions socials, com ha de fer ara empesa per les directrius del govern espanyol i per la manca de finançament, consegüent a l'espoliació fiscal.\nL'estudi de Modest Guinjoan i Xavier Cuadras es limita a estudiar els efectes econòmics de la independència del Principat de Catalunya. Ara, en el cas d'uns Països Catalans independents, expliquen que tot fa pensar que el resultat seria, si fa no fa, el mateix. El País Valencià i les Illes Balears són, juntament amb Catalunya, les comunitats autònomes amb més dèficit fiscal i les principals clientes, les unes de les altres, en termes de comerç interior. Per tant, la recuperació de la renda perduda per l'espoliació fiscal, la reducció de l'impacte del boicot comercial calculat i les sinergies empresarials i econòmiques de tots tres territoris produirien un resultat encara més positiu del balanç econòmic de la independència.


Els hospitals d’Osona i del Bages treballen amb l’atenció primària per millorar l’assistència al malalt oncològic\nAquest dijous a la tarda es va celebrar, a Món Sant Benet, la segona edició de les Jornades d’Oncologia a la Catalunya Central. Un dels principals objectius d'aquesta trobada professional va ser estrènyer els vincles de col·laboració entre l'atenció primària i hospitalària, del Bages i Osona, per poder millorar l’assistencia integral als malalts de càncer.\nAquestes jornades, que van ser organitzades conjuntament pel Consorci Hospitalari de Vic i la Fundació Althaia, amb la col·laboració de l'atenció primària de la Regió Sanitària Catalunya Central, van comptar amb la participació d’uns 200 professionals d’arreu de la Catalunya Central.\nEls temes analitzats conjuntament s’havien treballat, de forma prèvia per part de professionals d’oncologia i de primària, els quals van detectar els principals aspectes que calia millorar. D’aquesta manera, es van poder presentar ponències molt pràctiques sobre qüestions que permetran oferir una millor atenció multidisciplinar al malalt oncològic. Concretament, es van abordar qüestions com el maneig de la toxicitat dels tractaments de càncer a primària, el diagnòstic precoç de les malalties fora dels programes de cribratge, la unitat de càncer familiar, el seguiment del malalt oncològic a primària i la coordinació de pal·liatius, també a primària.\nTotes aquestes ponències també van servir perquè els equips de primària puguin ampliar els seus coneixements en l’atenció del malalt de càncer tenint en compte que, en molts casos, ells són el seu referent.\nLa sessió magistral de les jornades va anar a càrrec Dr. Josep Alfons Espinàs, coordinador de l’Oficina de cribratge de càncer del Pla Director d’Oncologia de Catalunya, qui va exposar el pla del cribratge de càncer colorectal, el seu procés d’implantació a Catalunya i concretament a les comarques del Bages i Osona, que es preveu per a finals d’aquest any.


La Comissió 24 de febrer fa una crida a la societat mallorquina a articular un moviment transversal antifeixista\n04 desembre 2021 23:19\nUna any més, i ja en fa més de trenta, les diferents entitats socials, sindicals i polítiques que formen part de la Comissió 24 de febrer (conjuntament amb el Govern i els ajuntaments de Palma i Inca) organitzen actes en memòria i reconeixement de les víctimes de la repressió franquista durant i després de la Guerra Civil.\nNo és una coincidència que, quan falta una setmana per al 24 de febrer, dia del record de les víctimes de franquisme, els busts d’Aurora Picornell i Emili Darder hagin estat objecte d’actes d’odi. La Comissió 24 de febrer denuncia aquests atacs d’odi contra la memòria de les dones i els homes que, per la seva lluita per la democràcia i la llibertat, foren represaliats, i, molts d’ells, assassinats pels colpistes.\nLes entitats que formen part de la Comissió 24 de febrer fan una «crida a la societat mallorquina a articular un moviment antifeixista transversal per a combatre les idees dels franquistes i nazis que, amb el seu discurs i les seves mentides, omplen d’odi i intolerància els nostres carrers».\nPer idò sí, fa 10 mesos\nAixí mateix és gros, que després de tants d'anys de mort en Franco encara hi hagi un nombre tant gros de feixistes que tant d'odi tenen als republicans assassinats durant i després de la guerra i als seus descendents, i que gaudeixin de tanta permissivitat per part d'unes autoritats que presumeixen de democràtiques. Aixo em fa pensar amb aquella dita castellana que ens adverteix que "dime de que presumes y te diré de lo que careces". Ja ho val!


Seat, primer fabricant de turismes que és soci de Gasnam\nActualitzat 20/5/2014 15:58:06 +00:00 CET\nL'Associació Espanyola del Gas Natural per a la Mobilitat (Gasnam) ha aprovat en la seva assemblea general l'adhesió de Seat com a nou soci, i es converteix així en el primer fabricant de turismes a entrar en la plataforma gasista, segons ha informat aquest dimarts l'automobilística a Europa Press.\nSeat ja forma part de diferents plataformes d'impuls i desenvolupament de la tecnologia GNC (Gas Natural Comprimit): és soci fundador de la Plataforma LIVE, membre del Club d'Excel·lència en Sostenibilitat i, ara, se suma a les iniciatives de Gasnam per promocionar i desenvolupar l'ús de GNC en el transport a Espanya.\nAquesta associació, presidida pel responsable de Solucions en Mobilitat de Gas Natural Serveis, José Ramón Freire, té gairebé una quarantena d'associats, i té l'objectiu de fomentar l'ús del gas natural en la mobilitat, tant terrestre com marítima, en tots els sectors de l'activitat.\nLa marca de Martorell (Barcelona) ja comercialitza vehicles amb combustible GNC en mercats com Alemanya, Itàlia, Suècia, Àustria, Suïssa i Països Baixos, on disposen d'una infraestructura adequada per satisfer la demanda de gas natural comprimit.\nA Espanya, la companyia va llançar al mercat les seves versions més eficients propulsades per gas natural comprimit a començament d'aquest any: el Mii Ecofuel, el vehicle amb menys emissions de CO2 de Seat (79 g/km), i el León TGI, amb una mitjana de consum de 3,5 kg (3,5 euros) de gas als 100 quilòmetres, situant les emissions de CO2 en 94 g/km.\nAlhora, Seat té un acord estratègic amb Gas Natural Fenosa per fomentar i difondre l'ús d'aquest combustible alternatiu a l'àmbit de l'automoció a Espanya, amb la finalitat de millorar la qualitat de l'aire urbà i contribuir als objectius de sostenibilitat i el desenvolupament econòmic.


L’any 2020 suma ja més de 400 dones víctimes de violència masclista\nEn el primer trimestre d’enguany disminueixen les ordres de protecció iniciades al Baix Llobregat\nUn total de 413 dones van ser víctimes de violència masclista, 14 homes foren condemnats i 2 d’absolts en el primer trimestre de 2020 al nostre territori. Aquest són les dades de l’informe trimestral de violència contra les dones publicades per l’Observatori Comarcal del Baix Llobregat amb l'explotació de les dades recollides pel Consejo General del Poder Judicial.\nEl nombre de denúncies de violència masclista (445) disminueixen tant respecte el trimestre anterior (-78) com el mateix trimestre de l'any anterior (-86). 13 de cada 100 dones víctimes de violència masclista dispensen la seva obligació de declarar en el procés judicial. El 84% de les denúncies van ser rebudes per atestat policial amb denúncia de la víctima de violència masclista, 7% amb intervenció directa policial i 9% informe de lesions.\nEn el primer trimestre de 2020 disminueixen les ordres de protecció iniciades al Baix Llobregat. Així, en el primer trimestre de 2020 les ordres de protecció iniciades són 80 (-1% respecte el trimestre anterior i un 18% menys que en el primer trimestre de 2019). Creix el pes de les ordres de protecció denegades que ha passat de suposar el 41% en el primer trimestre del 2019 a ser el 50% del total de les ordres de protecció iniciades a la comarca.\nEls assumptes civils i penals d’ingrés directe als partits judicials al Baix Llobregat disminueixen. La majoria dels agressors (63%) als que s'ha aplicat una ordre de protecció havien finalitzat la relació afectiva amb la seva víctima.\nEl sobreseïment provisional és la forma de terminació de l'assumpte jutjat més freqüent (51%) seguit de l'elevació a l'òrgan competent (35%). El percentatge de sentències condemnatòries és menor a la comarca (4,6%) que a Catalunya (10%) o al total d'Espanya (12,5%).


2015 – DIUMENGE II d’ADVENT (C) – Beato Francisco Castello Aleu\nby beato · Published 15 de gener de 2015 · Updated 16 de gener de 2016\nHISTÒRIA DE LA LITÚRGIA DE LES HORES\nJa hem vist al començament de la 1a part com era l’oració jueva en temps de Crist, i com Jesús dóna exemple de pregària, i com l’ideal de la comunitat apostòlica era “pregar sense defallir”: “Tots ells eren constants i unànimes en la pregària” (Ac 1,14). La mateixa perseverança o assiduïtat es manté quan, després de la Pentecosta, la comunitat s’amplia: “Tots eren constants a escoltar l’ensenyament dels apòstols i a viure en comunió fraterna, a partir el pa i a assistir a les pregàries” (Ac 2,42). Les comunitats posteriors desitjaven viure aquesta “vida apostòlica”, és a dir, la de la comunitat descrita als Fets dels Apòstols. Sant Pau multiplica les exhortacions a perseverar en la pregària (Rm 12,12; Col 4,2; Ef 6,18). No es tracta només de fidelitat a uns temps fixos d’oració: “Pregueu contínuament” (1Te 5,17); “Pregueu en tota ocasió” (Ef 6,18). Sembla que fa esment d’algunes vetlles: “moguts per l’Esperit, amb oracions i súpliques; en les vetlles dediqueu-vos a intercedir amb constància a favor de tot el poble i a favor meu” (Ef 6,18-19). Diu que prega dia i nit (1Te 3,10; 2Te 1,11).\nLes Hores de l’oració cristiana (segles I-III)\nPer als cristians l’oració en determinats moments del dia i de la nit era la manera de dur a terme la recomanació del Senyor: “Cal pregar sempre sense defallir” (Lc 18,1). Immergits en un món aliè i hostil, procuraven pregar en uns moments que simbolitzessin la totalitat del dia, i mantenir d’aquesta manera l’esperit en tensió constant cap al Senyor.\nA la Didaché VIII,3, es parla de la recitació del Parenostre tres cops al dia. A la Carta de Plini el Jove a Trajà es parla de la reunió matinal dels cristians per cantar un himne a Crist com a un “déu” (a.112). Sant Climent Romà menciona els temps i les hores establerts per fer el que manà el Senyor (Ad Cor 40,1, en PG 1,287-288). Però Climent d’Alexandria és el primer a esmentar, junt amb l’ofici del matí, les tres hores diürnes de tèrcia, sexta i nona:\n“Ja que l’orient significa el naixement del sol i és allí on comença la llum que brolla de les tenebres, imatge de la ignorància, el dia representa el coneixement de la veritat. Per això, en sortir el sol, es fan les pregàries matinals… Alguns també dediquen a la pregària unes hores fixes i determinades, com ara tèrcia, sexta i nona, per manera que el gnòstic (=iniciat) pot pregar durant tota la seva vida, en col·loqui amb Déu per mitjà de la pregària. Ells saben que aquesta triple divisió de les hores, que sempre són santificades amb la pregària, recorda la Santa Trinitat” (Stromm. 7,7 en PG 9,456-457).\nLitúrgia viva. Litúrgia de les Hores, 6-12-15\nNext story El Beat Francesc Castelló, model per viure amb valentia i goig la nostra fe\nPrevious story 2015 – DOMINGO II DE ADVIENTO (C)


La Secció Segona de la Sala Penal de l'Audiència Nacional jutjarà a partir del 13 de març als onze presumptes membres de la xarxa de corrupció 'Pretòria', que va operar entre els anys 2000 i 2009 en els ajuntaments barcelonins de Santa Coloma de Gramenet, Sant Andreu de Llavaneres i Badalona.\nEl tribunal ha fixat sessions de la vista, en la qual es jutja a més a vuit empreses ci responsables civils subsidiàries, fins al proper mes de setembre. Entre els acusats es troben dos exalts càrrecs del Govern de Catalunya amb CiU durant la presidència de Jordi Pujol: l'exsecretari de la Presidència Lluís Prenafeta; i l'exconseller d'Economia Macià Alavedra. Tots dos s'enfronten a una petició de la Fiscalia Anticorrupció de sis anys i deu mesos de presó.\nL'Audiència Nacional rebutja arxivar la trama Pretòria davant "rotunds" indicis de suborn, tràfic d'influències i blanqueig\nRuz senta a la banqueta als onze acusats del Cas Petròria\nL'exdiputat del PSC i presumpte cervell de la trama, Luis Andrés García, àlies 'Luigi', s'enfronta, per la seva banda, a una petició fiscal de vuit anys de presó.\nEntre els acusats també es troben l'exalcalde del PSC de Santa Coloma de Gramenet Bartomeu Muñoz, que s'enfronta a una petició de sis anys i deu mesos de presó i l'exregidor d'Urbanisme del municipi Manuel Dobarco, que podria ser condemnat a un any de presó.\nTots ells van ser detinguts, al costat de quatre persones més, en una operació policial que es va dur a terme el 27 d'octubre de 2009; la Fiscalia acusa els exalts càrrecs de CiU i el PSC de la comissió de delictes de tràfic d'influències, suborn i blanqueig.\nLa resta dels acusats són els empresaris Josep Singla (11 mesos de presó) i Manuel Carrillo (3 anys); els presumptes testaferros Manuel Valera (2 anys i nou mesos de presó) i Philip McMahann (3 anys i sis mesos); Glòria Torres, titular a Andorra d'un compte bancari d'Alavedra (2 anys i sis mesos); i Maria Lluïsa Mas, esposa de Prenafeta (3 anys i sis mesos).\nA més, la Fiscalia assenyala que Prefaneta i Alavedra van comptar amb la col·laboració de les seves esposes en l'obtenció dels guanys il·lícites i en la seva ocultació a la Hisenda Pública. Per a això, van utilitzar "un complex entramat societari constituït per entitats domiciliades en territoris 'off shore' i diversos comptes bancaris oberts en entitats suïsses i andorranes" a través de les quals van canalitzar aquests fons que, de vegades, van invertir en l'adquisició de diferents actius financers.


L'Empresa - Ibérica del Carbion\nIbèrica del Carbion, empresa fundada el 1956, va iniciar la seva activitat a Tarragona fabricant fundes elàstiques de paper per a la protecció d'ampolles. Aquesta activitat es fonamentava en una patent d'un paper biondulado italià anomenat Carbion.\nDes de la seva fundació, Ibèrica del Carbion ha anat diversificant la seva gamma de productes adaptant-se a les exigències del mercat i establint una relació propera amb els seus clients per desenvolupar productes de la gamma alta dins el sector de l'embalatge.\nEn l'actualitat, amb una infraestructura de més de 14.000m2, vam treballar amb l'objectiu de satisfer les necessitats per a l'embalatge dels productes de la seva empresa. Són fonamentals les diferents adaptacions dels productes realitzats en cartró ondulat aplicant-se en mercats molt diferents. La constant evolució del mercat de l'envàs i embalatge ens ha conduït a un continu desenvolupament i ampliació de la nostra gamma de productes.\nPer això, invertim constantment en la modernització del nostre parc de maquinària.\nLa constant evolució del mercat de l'envàs i embalatge ens ha conduït a un continu desenvolupament i ampliació de la nostra gamma de productes.\nDisposem de maquinària per fabricar cartrons ondulats en diferents altures d'ona i amb gran diversitat de papers.\nEl nostre parc de troqueladores ens dóna gran versatilitat per a realitzar formats de diferents formes i dimensions.\nEls coneixements d'impressió ens permeten aplicar la tecnologia buit i flexo segons les necessitats del client. Utilitzem tintes compatibles amb productes alimentaris.\nTenim maquinària especial per a la fabricació de coixinets de diferents composicions en paper, film PPL, etc el que fa que puguem fabricar productes apropiats per a aplicacions industrials i per a la indústria alimentària.\nLa flexibilitat del nostre personal així com la seva polivalència fa que la resposta a les demandes de productes especials sigui ràpida i adequada a les seves necessitats.\nLa preocupació per la qualitat i el medi ambient han estat una constant en el desenvolupament de la nostra empresa. Prova d'això són:\nLa certificació Norma ISO 9001: 2015\nImplantació de la Norma ISO 22000: 2018\nLa utilització d'una depuradora d'aigües residuals amb tractaments fisicoquímics i biològics.\nLa utilització d'energies no contaminants, com el gas natural.


L’escola | Escola Marià Fortuny\nTal i com es recull en el Projecte Educatiu de centre, l’escola es declara:\nEscola aconfessional i pluralista. Respecta les diferents maneres de pensar i és oberta a tothom. Educa per a la llibertat, la responsabilitat i per l’adquisició d’hàbits i conductes que fan dels seus membres persones socials dignes de la comunitat on viuen.\nEscola coeducadora i no sexista. Educa per la convivència i respecte als altres basant-se en la coeducació, sense cap mena de discriminació per raó de sexe.\nEducació integral. Escola que descobreix en el treball, les aptituds de cadascú, aprenent a desenvolupar totes les capacitats personals i a respectar les dels altres, fomentant l’autoestima i realçant l’aspecte formatiu de la persona. La comunitat educativa estimula i potencia el desenvolupament integral de l’alumnat tenint en compte les característiques personals que fan únic/a a cada alumne/a.\nEducació socialitzadora. Educa en les estratègies per resoldre les dificultats i per conscienciar dels drets i deures que comporta la vida en societat, fugint de l’estricta competitivitat.\nEnsenyament de qualitat. Escola que aspira a un ensenyament de qualitat, que ensenyi a aprendre, a consultar i a adaptar-se a la constant evolució social (aprenentatge significatiu).\nEnsenyament actiu i innovador. Escola que potencia l’aspecte instructiu, que fomenta l’experimentació, el descobriment, la formació d’hàbits ètics i cívics, aprendre a aprendre i el coneixement del medi.\nEscola oberta a la participació. Valora com a fonamental la participació de l’alumnat en totes les tasques d’aprenentatges i en les diferents activitats, i que fomenta el treball individual i en equip.\nEscola democràtica. Vol que l’escola sigui un reflex de la societat actual estimulant els valors d’una societat democràtica.\nEscola respectuosa amb l’entorn i compromesa amb el medi ambient. Es vol treballar per la sostenibilitat: residus, mobilitat, gestió de recursos.\nVisió crítica. Escola que vol aconseguir que es valorin els fets amb visió crítica, fomentant l’observació, la investigació, l’anàlisi, la síntesi, l’autoavaluació i l’aprendre del propi error.


Joves amb trastorn psicòtic - Regió7 :: El Diari de la Catalunya Central\nJoves amb trastorn psicòtic\nEl departament de Salut impulsa la detecció precoç i l'atenció dels nois i noies amb problemes\nEls primers trastorns es poden manifestar als 15 anys i afecten el desenvolupament de l´afectat arxiu\nEl departament de Salut desplegarà aquest any un programa pioner a Catalunya per identificar i tractar de forma precoç en adolescents i joves la manifestació del Trastorn Psicòtic Incipient (TPI), que es pot manifestar per primera vegada en edat juvenil i que pot desencadenar malalties mentals greus com l'esquizofrènia. El programa es durà a terme amb tres objectius generals: disminuir la incidència de trastorns psicòtics, reduir el dany que causen en els afectats i millorar el seu pronòstic. Els trastorns psicòtics s'inicien aproximadament als 15 anys i afecten el desenvolupament dels joves, ja que impacten negativament en els seus àmbits familiar, social, laboral i escolar. La psicosi incipient té una incidència anual de 15 a 25 casos per 100.000 habitants, tot i que aquesta xifra varia en funció dels diferents tipus, com l'esquizofrènia, els trastorns esquizoafectius, trastorns delirants i trastorns afectius (depressió i trastorns bipolars).\nL'atenció a persones amb TPI a Catalunya requereix un treball integrat i la col·laboració del conjunt de dispositius assistencials de salut mental, dels serveis sanitaris generals, socials, educatius i comunitaris, amb un enfocament territorial, transversal i comunitari. En aquest sentit, el model definit a Catalunya suposa una transformació dels mecanismes de relació i integració entre els serveis cap a un model basat en la cooperació, i l'articulació d'aliances entre proveïdors del territori.\nAquest programa d'atenció específica al TPI pivotarà sobre equips multidisciplinaris d'abast territorial formats per psiquiatres, psicòlegs, infermeres i treballadores socials, professionals dels centres de salut mental d'adults, dels centres de salut mental infantil i juvenil i dels centres d'atenció i seguiment a les drogodependències. Aquest equip també disposarà de servei de gestió de casos del territori i de la col·laboració dels serveis de rehabilitació comunitària per aquelles intervencions rehabilitadores i d'inserció laboral o social.\nTots són objecte d'un seguiment exhaustiu i individualitzat i d'un tractament de tipus psicològic, psicosocial i d'atenció familiar, combinat amb un seguiment farmacològic en cas que sigui necessari.


- Sant Adrià de Besòs - 16/11/2012\nL’Ajuntament de Sant Adrià de Besòs i la Creu Roja Barcelonès Nord posen en marxa el Programa d’Aliments Solidaris\n- Adreçat a famílies en situació de vulnerabilitat\nAhir es va presentar el conveni de col·laboració entre l’Ajuntament de Sant Adrià de Besós i la Creu Roja Barcelonès Nord per desenvolupar el Programa d’Aliments Solidaris a la ciutat, enmig d’un context de crisi social i augment de persones que cada vegada necessiten ajuda alimentària bàsica. Aquesta col·laboració neix fruit de l’adhesió de l’Ajuntament de Sant Adrià de Besòs a través de Creu Roja al fons d’aliments de la PAC (Política Agrària Comuna) del Programa d’aliments de la Unió Europea.\nAmb aquest programa es pretén donar suport alimentari a 150 famílies de Sant Adrià de Besós que es troben en situació econòmica precària. Els Serveis Socials del municipi són els encarregats de determinar les famílies perceptores d’aliments segons uns criteris d’inclusió i exclusió degudament baremats. El lliurament dels aliments anirà a càrrec de voluntaris de Creu Roja amb suport tècnic de personal de l’Ajuntament i de la institució humanitària.\nPrevi a l’inici de la distribució dels aliments, s’han realitzat 5 sessions informatives adreçades a les famílies participants per poder explicar el funcionament del programa i resoldre els dubtes vers aquest. La participació ha estat un èxit i ha tingut una molt bona acollida entre els beneficiaris.\nEl lliurament dels aliments s’inicia aquest dijous 15 de novembre, en un local propietat de l’Ajuntament amb una metodologia de lliurament que evita temps d’espera i garanteix una atenció personalitzada a les famílies.\nCreu Roja i Ajuntament de Sant Adrià\nAquest acord de col·laboració va més enllà del Programa d’Aliments Solidaris, ja que amb aquest els ciutadans de Sant Adrià de Besós també es podran beneficiar de programes annexes al conveni que la Creu Roja pugui desenvolupar amb fons propis o provinents d’altres finançadors.\nUn exemple clar és que, des d’aquest mes de setembre, 10 persones majors de 65 anys en situació d’exclusió social s’han pogut beneficiar del Servei de Proximitat que la Creu Roja realitza gràcies al finançament del Ministerio de Sanidad, Servicios Sociales e Igualdad ; aquest consisteix en fer un seguiment individualitzat dels participants del projecte mitjançant trucades telefòniques i visites domiciliàries, a l’hora que es dóna suport en l’alimentació, distribuint kits amb aliments adaptats per a persones grans i amb productes d’higiene personal.\nDe la mateixa manera, Creu Roja també col·labora amb el municipi, aportant al magatzem productes de la Plataforma Logística Humanitària, provinents de donacions d‘empreses del territori català compromeses amb la Institució.\nCampanyes de Recollida d’Aliments i de Sensibilització\nPer garantir una continuïtat en la distribució de l’ajuda alimentària, les dues institucions sumem esforços i portem a terme una campanya conjunta de Recollida d’Aliments entre els ciutadans del municipi; fent participar activament també a d’altres entitats vers aquesta acció solidària.\nTenint en compte la naturalesa del programa, que cobreix necessitats bàsiques, es considera essencial fer de forma simultània a la recollida, una campanya de sensibilització per tal de difondre els valors i eradicar els prejudicis que a vegades existeixen vers les persones perceptores d’aliments, així com informar sobre com funciona el programa, qui pot ser destinatari i com es finança per tal de motivar al compromís social.\nLa primera campanya es portarà a terme fins a les festes de nadal i es farà una recollida selectiva d’aliments pactats amb cadascuna de les entitats participants. Igualment, hi haurà 7 Punts de Recollida d’Aliments distribuïts per diferents espais del municipi, per facilitar a tota la població la col·laboració.\nConvidem doncs a tots els ciutadans i ciutadanes a participar en aquest acte solidari. Del 3 de desembre de 2012 al 5 de gener de 2013 podran portar els productes als següents punts de recollida:\n•CIOD (c.Escoles, 10)\nHorari: de dilluns a divendres, de 9 a 13 h i de dilluns a dijous, de 15 a 19 h\n•Biblioteca Sant Adrià (pl. de Guillermo Vidaña, s/n)\nHorari: de dilluns a divendres, de 15.30 a 20.30 h i dimarts, divendres i dissabtes, de 10 a 13 h\n•Llar de jubilats de Via Trajana (av. Ferrocarril, 11-13)\nHorari: de dilluns a divendres, de 10 a 13 h i de 16 a 20 hEdifici Besòs (pl. de Francesc Micheli, s/n)\nHorari: de dilluns a divendres, de 8 a 15 h\n•Biblioteca Font de la Mina (c. de Ponent, 21-25)\nHorari: de dilluns a divendres, de 15.30 a 20.30 h i dimecres i dijous, de 10 a 13 h\n•Edifici Fiveller (c. de Joan Fiveller, 11-13 )\nHorari: de dilluns a divendres, de 8 a 20 h\n•Casal Cívic Besòs (c. de Jaume Huguet, s/n)\nHorari: de dilluns a divendres, de 9 a 14 h i de 15 a 21 h i dissabte i diumenge, de 10 a 13 h i de 16 a 20 h\nEls productes que es recullen en aquesta campanya són potitos infantils, llet de continuació, galetes, fideus de sopa, sucre, i cacao soluble.\nComissats per part de la Guàrdia Urbana de Badalona 3.000 quilos de productes alimentaris xinesos transportats en un camió sense refrigeració\nLa seguretat alimentària, tema central d’ExpAliments 2012 el proper 17 de novembre al Campus de l’Alimentació de la UB a Santa Coloma\nVisita a les obres del Centre Sant Martí\nAdama guanya el Premi del Voluntariat 2010\nBadalona impulsa una nova edició del projecte Àngels\nAdama rep 23.300 euros de l'Obra Social La Caixa


Un vers lliure a la Fiscalia | Catalunya | EL PAÍS Catalunya\nUn vers lliure a la Fiscalia\nIndependent, hàbil, perico i cantant de tangos: així és Francisco Bañeres, nou fiscal superior de Catalunya\nBarcelona 27 GEN 2018 - 21:00\tCET\nEl nou fiscal general de Catalunya, Francisco Bañeres. M. Minocri\nFrancisco Bañeres és, en molts sentits, una excepció. No pertany a cap associació de fiscals —ni la conservadora ni la progressista— i, així i tot, ha aconseguit fer-se amb un càrrec institucional difícilment reservat a versos lliures com ell: el de fiscal superior de Catalunya. És clar que la plaça li ha arribat de forma inesperada i no desitjada, després de la defunció al novembre de José María Romero de Tejada, de qui va ser amic i mà dreta des del 2013. Ningú ha disputat a Bañeres un càrrec que, en plena ofensiva judicial al procés independentista, és una cadira calenta o un poltre de tortura. Però Bañeres (Tortosa, 1959) s’asseu (o cavalca) sobre ella amb la mateixa calma i desimboltura amb què camina.\nLa seva escassa adscripció ideològica en la carrera fiscal l’estén també al seu àmbit personal. “És independent en tot. És un tipus tranquil i brillant, amb gran prestigi”, diu el seu amic i advocat José María Fuster-Fabra. “Què faries si algun dia m’haguessis d’imputar en un delicte?”, li va preguntar el penalista a Paco —així se’l coneix, també, en l’esfera judicial— en un sopar. “M’abstindria i el passaria al company del costat perquè fes el que cregués oportú”, li va respondre el fiscal. L’anècdota apareix en el llibre En toga de abogado escrit per Fuster-Fabra.\nAmb Romero de Tejada, a Bañeres l’uneix alguna cosa gairebé més important per a ells que l’amistat: l’Espanyol. Assisteix regularment a la grada de la Toga Perica de l’estadi de Cornellà. També acompanya l’equip en alguns desplaçaments. A més del futbol, gaudeix amb el ciclisme, que ara veu més que practica. En un racó del seu despatx —encara no s’ha mudat al de fiscal superior— hi ha emmarcat un mallot vermell del ciclista Juanjo Cobo, guanyador de la Vuelta a España el 2011. La va aconseguir a través de Miguel Ángel Revilla, president de Cantabria i també amic seu.\nBañeres té tres fills del seu matrimoni amb Carmen, una fiscal a la qual va conèixer en la seva primera destinació a Gran Canària i que, diuen els seus coneguts, és “el seu contrapunt”. “Ella és meticulosa, ho analitza tot al detall. Paco és dels quals ho caça tot a la primera, és molt hàbil en els interrogatoris”, explica un altre advocat de Barcelona que ha tractat amb ell en molts casos durant la seva llarga etapa com a fiscal de delictes econòmics (des del 1995 al 2013). Bañeres no és, coincideixen les fonts consultades, el perfil de fiscal que s’indigna amb els acusats i intenta mossegar-los. “La seva tàctica és envoltant. És sorneguer, tranquil, i al final acaba traient més informació".\nNo és molt carceller i prefereix, si és possible, el pacte. Però amb condicions. “La seva prioritat és que el client reconegui la culpa, retorni els diners i pagui les multes que toquin", agreguen les mateixes fonts. Per les seves mans han passat grans escàndols de delinqüència econòmica: el cas IMS (el desviament de fons d’una fundació vinculada a Unió Democràtica), el cas La Seda (els directius es van embutxacar diners de la companyia) o el cas Carulla, que va culminar amb la condemna d’un membre de la família propietària d’Agrolimen per frau fiscal.\nMentre investigava delinqüents refinats, també exercia (ho fa encara) com a professor de Dret Penal en la Universitat de Barcelona. Allà va estudiar i va formar part de l’estudiantina de la facultat, encara que el seu repertori no es limita als Clavelitos: diuen els seus amics —i ho subratllen amb èmfasis— que és un gran cantant de tangos.\nEl 2013 va donar el salt a la Fiscalia Superior de Catalunya com a tinent fiscal, o sigui el número dos. No es podia imaginar que la institució, que fins llavors era una basa d’oli, es convertiria en un polvorí pel procés independentista. El fiscal superior va codirigir el judici contra l’expresident de la Generalitat Artur Mas per la consulta independentista del 9 de novembre del 2014. També ha estat el principal artífex —formant tàndem amb Romero de Tejada— de les successives querelles a compte del procés: contra l’expresidenta del Parlament, Carme Forcadell, o contra els membres del Govern.\nN’hi ha que creuen que Bañeres buscava a la Fiscalia Superior una vida confortable —que no ha trobat— que li permetés anar cada tarda al Club Natació Barcelona, d’on és soci, a fer esport i torrar-se sota el sol al costat de la platja. Els seus amics el defensen: “Paco mai ha estat dels que escalfen la cadira. És llest i fa en una hora el que uns altres en triguen quatre. Tampoc perd el temps a fer relacions públiques”.\nTots els consultats coincideixen que el nou fiscal superior no és amant de grans plaers, sinó dels petits: un gintònic, un puro i, quan és a Segovia (la terra de la seva dona), “unes partides al dòmino i al mus”. Una vida senzilla, diuen, portada a més amb la parsimònia d’un tipus “irònic i sorneguer”, amb la mirada clara, que administra les paraules i gestiona els silencis. La comunicació, per cert, és una de les seves obsessions per a la nova etapa: la Fiscalia, defensa, ha d’explicar millor el que fa als seus ciutadans.